sagorsarker/bangla-wikipedia huggingface dataset:
হিন্দ সাবেহ বারাক আল-সাবেহ

হিন্দ সাবেহ বারাক আল-সাবেহ হচ্ছেন কুয়েতের একজন মন্ত্রী যিনি সামাজিক বিষয় ও শ্রম মন্ত্রণালয় এবং অর্থনৈতিক বিষয়ক মন্ত্রণালয়ের ইনচার্জ হিসেবে দায়িত্ব পালন করছেন।
হিন্দ কুয়েত ইন্ডাস্ট্রিজ ইউনিয়নে ২০১২ সালে জেনারেল ম্যানেজার হিসেবে কাজ করেন। ২০১৫ সালে তিনি সমাজ বিষয়ক ও শ্রম মন্ত্রী হয়েছিলেন এবং ২০১৬ সালের মন্ত্রিসভা রদবদলে তাকে অর্থনৈতিক বিষয়ক মন্ত্রী হিসেবেও দায়িত্ব দেয়া হয়। কুয়েতে মন্ত্রীসভায় তিনিই একমাত্র মহিলা। ২০১৭ সালের জুনে তিনি কুয়েতে তেল শিল্প ও বেসরকারি খাতে সর্বনিম্ন ন্যূনতম মজুরি ২৪৭.০২ ডলার নির্ধারন করেন। ফোর্বস মধ্যপ্রাচ্য আরব সরকারগুলিতে অবস্থান করা সর্বাধিক প্রভাবশালী মহিলা রাজনীতিবিদদের তালিকায় তাকে ৪র্থ স্থানে স্থান দেয়। সেপ্টেম্বর ২০১৬ সালে তুর্কি উন্নয়ন মন্ত্রী লুৎফী এলভানের সাথে সাক্ষাৎ করেন তিনি, কুয়েত-তুরস্ক সম্পর্ক উন্নয়নে এবং কুয়েতে তুর্কি ঠিকাদারদের উৎসাহিত করার বিষয়ে তারা আলোচনা করেন। তিনি শারাকাহ ফোরাম এবং কর্মশালায় ২০১৭ সালের ১৯ থেকে ২৩ মার্চ পর্যন্ত পৃষ্ঠপোষকতা করেন।সামাজিক কল্যাণে অংশগ্রহণকারীদের সংগঠিত করতে এবং যৌথ ক্ষমতা তৈরির জন্য শারাকাহ ফোরাম ও কর্মশালার আয়োজন করা হয়। তিনি হুয়াউই কুয়েত উদ্ভাবন ও প্রশিক্ষণ কেন্দ্র চালু করতে সহায়তা করেন যা তরুণ কুয়েতীদের প্রযুক্তিগত প্রশিক্ষণ প্রদানের জন্য নির্মিত হয়েছিল। তিনি কলম্বো, শ্রীলংকায় অনুষ্ঠিত আবুধাবি সংলাপের চতুর্থ মন্ত্রীসভার আলোচনা সভায় কুয়েতকে প্রতিনিধিত্ব করেন।
২০১৬ হংকং ক্রিকেট দলের আয়ারল্যান্ড সফর

হংকং জাতীয় ক্রিকেট দল দুইটি টুয়েন্টি২০ আন্তর্জাতিক খেলার জন্য আয়ারল্যান্ড সফর করে, যা অগাস্ট থেকে সেপ্টেম্বর ২০১৬-এ অনুষ্ঠিত হয়।
সাবিত্রী জিন্দাল

সাবিত্রী দেবী জিন্দাল (; জন্ম ২০ মার্চ ১৯৫০) একজন বিশিষ্ট ভারতীয় ব্যবসায়ী এবং রাজনীতিবিদ।
সাবিত্রী ১৯৫০ সালে ২০ মার্চে আসামের তিনসুকিয়া জেলায় জন্মগ্রহণ করেন। ১৯৭০ সালে তিনি ওম প্রকাশ জিন্দালিনকে বিয়ে করেন, যিনি জিন্দাল গ্রুপের প্রতিষ্ঠাতা। সাবিত্রী বর্তমানে এমেরিটাস, জিন্দাল ষ্টীল এন্ড পাওয়ার লিমিটেডের চেয়ারপার্সন।
সাবিত্রী জিন্দাল হরিয়ানার হিসার থেকে নির্বাচিত হরিয়ানা বিধানসভার সদস্য ছিলেন। তিনি ২০১৪ সালে অনুষ্ঠিত হরিয়ানা বিধানসভা নির্বাচনে পরাজিত হন। ২০০৫ সালে তার স্বামী ওম প্রকাশ জিন্দাল হেলিকপ্টার দূর্ঘটনায় মারা গেলে তিনি জিন্দাল গ্রুপের চেয়ারপার্সনের দায়িত্ব নেন।
তিনি কোম্পানীর দায়িত্ব নেয়ার পর কোম্পানীর আয় ৪ গুন বৃদ্ধি পায়। ১৯৫২ সালে সাবিত্রী দেবীর স্বামী ওম প্রকাশ জিন্দাল ও.পি জিন্দাল গ্রুপ প্রতিষ্ঠা করেন, যিনি একজন প্রকৌশলী ছিলেন। পরবর্তীতে এটি ইস্পাত, শক্তি, খনির, তেল ও গ্যাস উৎপাদন শুরু করে। কোম্পানীর এই চারটি খাত তার চার পুত্র পৃথিভিরাজ, সজ্জন, রতন এবং নাভেন জিন্দাল কর্তৃক পরিচালিত হয়। জিন্দাল গ্রুপ ভারতের ৩য় শীর্ষ ইস্পাত উৎপাদনকারী প্রতিষ্ঠান।
সাবিত্রী দেবী ভারতের সবচেয়ে ধনী নারী এবং ২০১৬ সালের হিসাবে সর্বভারতের ১৬ তম ধনী, তার $৪ বিলিয়ন ইউএস ডলারের উপর সম্পদ রয়েছে। এছাড়াও তিনি ২০১৬ সালের হিসাবে বিশ্বের ৪৫৩ তম ধনী।
সাবিত্রী দেবী ভারতীয় জাতীয় কংগ্রেসের সদস্য। ২০০৫ সালে জিন্দাল হিসার সংসদীয় আসন থেকে হরিয়ানা বিধানসভায় নির্বাচিত হন, এই আসনে তার স্বামী ওম প্রকাশ জিন্দাল প্রতিনিধিত্ব করেন। ২০০৯ সালে তিনি পুনরায় নির্বাচিত হয়ে ২০১৩ সালের ২৯ অক্টোবর পর্যন্ত রাজ্যসরকারের মন্ত্রী ছিলেন।
তিনি রাজস্ব ও দুর্যোগ ব্যবস্থাপনা, একীকরণ, পুনর্বাসন ও গৃহায়ন মন্ত্রণালয় এবং শহুরে স্থানীয় সংস্থা ও হাউজিং রাজ্য মন্ত্রণালয়ের দায়িত্ব পালন করেন।
ফরিদা আনোয়ার

ফরিদা আনোয়ার (জন্ম ১৯৪৬, মৃত্যু ২০২৫)অক্সফোর্ড সিটি কাউন্সিলের হেডিংটন হিল ও নর্থওয়েতে ব্রিটিশ লেবার পার্টির একজন রাজনীতিবিদ এবং কাউন্সিলর। ২০১৪ সালে অক্সফোর্ডশায়ার শহরের প্রথম বাংলাদেশী কাউন্সিলর হন।
ফরিদা জন্ম গ্রহণ করেন তৎকালীন পাকিস্তানের পূর্ব বাংলার (বর্তমানে বাংলাদেশ) ফরিদপুর জেলায়। তার মরহুম পিতা শাহ মোহাম্মদ ইসরাইল হক ছিলেন একজন সরকারী চাকুরীজীবি, যিনি ১৯৬৫ সালে যুক্তরাজ্যে বসতি স্থাপন করেন সেখানকার ব্রিটিশ সিভিল সার্ভিস-এ উচ্চতর পদে আসীন হন, বাংলাদেশ সিভিল সার্ভিস-এ যুগ্ম সচিব পদ থেকে অবসর গ্রহণ করেন এবং সরাসরি শেখ মুজিবুর রহমান এর পরবারের সাথে সম্পর্কযুক্ত ছিলেন। তার মরহুম মাতা ছালিমা খাতুন। ফরিদার পাঁচ ভাই এবং এক বোন, জেষ্ঠ ভাই বরিশাল বিশ্ববিদ্যালয়ের উপাচার্য, অপর ভাই সিটি ইউনিভার্সিটি অব নিউ ইয়র্ক এর প্রভাষক, এবং বাকী তিন ভাই বাংলাদেশ সিভিল সার্ভিস এ কর্মরত।
১৯৬৬ সালে ফরিদা যুক্তরাজ্যে আসেন ছাত্রী হিসাবে। তিনি শিক্ষকতার যোগ্যতা, উচ্চতর ব্যবস্থাপনা যোগ্যতা সহ রাজনীতি, অর্থনীতি এবং ইংরেজিতে বিএ (সম্মান) অর্জন করেন। 
ফরিদা ১৯ বছর ধরেস্বাস্থ্য ও সামাজিক নিরাপত্তা বিভাগে সরকারী চাকুরীজীবি হিসেবে কাজ করেন। ১৯৮৭ সালে তিনি লন্ডন বোরাফ অব কামডীন-এ সোস্যাল সার্ভিস দপ্তরের হোম কেয়ার বিভাগের টীম ম্যানেজার নিযুক্ত হন। ১৯৯১ সালে, তিনি একই বিভাগে কমিশনার পদে পদোন্নতি লাভ করেন।
ব্রিটিশ সিভিল সার্ভিস ও স্থানীয় সরকার বিভাগে ৪০ বছর কাজ করার পর ফরিদা যুক্তরাজ্য লেবার পার্টিতে যোগ দেয়ার জন্য ২০০৭ সালে দ্রুত অবসর নিয়ে নেন। ২০১৪ সালে অক্সফোর্ড সিটি কাউন্সিল নির্বাচনে ফরিদা হেডিংটন হিল এবং নর্থওয়ের প্রায় ৩০০ জন সংখ্যাগরিষ্ঠতা নিয়ে কাউন্সিলর নির্বাচিত হন এবং তিনিই অক্সফোর্ডশায়ার সিটিতে প্রথম বাংলাদেশী কাউন্সিলর হন।
ফরিদা ইউনিসন এর একজন নির্বাচিত সদস্য, অ্যামসফোর্ডশায়ার কাউন্সিল ফর কমিউনিটি রিলেশনের একজন নির্বাচিত সদস্য, থেমস ভ্যালি পুলিশ কনসালটেন্ট কমিটির সদস্য, প্রাক্তন অক্সফোর্ডশায়ার কাউন্সিল ফর কমিউনিটি রিলেশনস এর নির্বাহী কমিটির সদস্য। এবং অক্সফোর্ডশায়ার বাংলাদেশী অ্যাসোসিয়েশনের সম্মানসূচক সচিব। তিনি অক্সফোর্ডের সেন্ট মাইকেল সিই প্রাথমিক বিদ্যালয়ের গভর্নর অক্সফোর্ড এশিয়ান সাংস্কৃতিক কেন্দ্রের প্রতিষ্ঠাতা, যেখানে তিনি কমিউনিটি ও প্রিস্কুল কমিটির সভাপতিত্ব করেন এবং লন্ডন মুরিফিল্ডস আই হসপিটাল রোগীদের এবং গভর্নিং বডি নির্বাচিত সদস্য নির্বাচিত হন।
ফরিদা একজন মুসলিম পন্থী, সায়েদুল হককে বিয়ে করেন এবং বর্তমানে তিন নাতি/নাতনীর দাদী। তার একমাত্র কন্যা, ফাহমিদা একজন অক্সফোর্ড গ্রাজুয়েট,যিনি অক্সফোর্ড বিশ্ববদ্যালয়ের স্নাতকোত্তর গবেষণা কেন্দ্রে কাজ করছেন
আনোয়ার হেডলি ওয়ে, হেডিংটন, অক্সফোর্ডে প্রায় চল্লিশ বছর বসবাস করতেন। ২০২৫ সালের ৬ ফেব্রুয়ারি একই জায়গায় তিনি মারা যান।
২০১৬–১৭ আয়ারল্যান্ড ক্রিকেট দলের দক্ষিণ আফ্রিকা সফর

আয়ারল্যান্ড ক্রিকেট দল ২০১৬ সালের সেপ্টেম্বরে দক্ষিণ আফ্রিকা সফরে যায়। সেখানে তারা দুটি একদিনের আন্তর্জাতিক ম্যাচ খেলে, একটি করে দক্ষিণ আফ্রিকা ও অস্ট্রেলিয়ার বিপক্ষে। উভয় খেলায় তারা চরমভাবে পরাজিত হয়, দক্ষিণ আফ্রিকার সাথে ২০৬ রানে এবং অস্ট্রেলিয়ার সাথে ৯ উইকেটের ব্যবধানে পরাজিত হয়। দক্ষিণ আফ্রিকার বিপক্ষে তাদের ওডিআই খেলার মধ্য দিয়েই প্রথম হালনাগাদকৃত ক্রিকেট আইন ডিআরএস পদ্ধতির প্রয়োগ চালু হয়। যা এলবিডব্লিউ আউটের সিদ্ধান্তের ক্ষেত্র ব্যাপক সুক্ষ্মতার প্রসারতা এনে দেয়।
রেম আবু হাসান

রেম আবু হাসান একজন জর্ডানি রাজনীতিবিদ এবং সরকারের মন্ত্রী।
রেম ১৯৮৫ সালে একটি এল.এল.বি ডিগ্রী নিয়ে জর্ডান বিশ্ববিদ্যালয় থেকে স্নাতক হন। ১৯৮৬ সালে তিনি তার এল.এল.এম সম্পন্ন করেন লন্ডন স্কুল অফ ইকোনমিক্স, লন্ডন বিশ্ববিদ্যালয় থেকে ১৯৮৭ থেকে ১৯৮৮ সাল পর্যন্ত তিনি হার্ভার্ড ল স্কুলে প্রমাণ আইনের ভিজিটিং রিসার্চার ছিলেন। তিনি বিবাহিত এবং দুই সন্তানের জননী।
১৯৯২ সালে জর্ডানে নারী ও শিশু সম্পর্কিত আইন প্রণয়নে রেম আবু হাসান জড়িত ছিলেন। তিনি ২০০২ সালে জর্ডানের প্রথম সংস্কার উদ্যোগে কাজ করেন এবং ২০০৫ সালে তিনি জর্দানীয় জাতীয় এজেন্ডার আইন ও বিচার বিভাগের উপকমিটির সদস্য ছিলেন। ২০০৬ সালে তিনি "জর্ডান একত্রে সংস্কার ফোরামে" অংশ নেন। ২০০৬ থেকে ২০০৮ সাল পর্যন্ত তিনি বিচার মন্ত্রণালয়ের উপদেষ্টা হিসাবে দায়িত্ব পালন করেন। তিনি জর্ডানে আন্তর্জাতিক নারী ফোরাম প্রতিষ্ঠা করেন এবং ২০০৬ থেকে ২০০৮ সাল পর্যন্ত এটির সভাপতি হিসাবে দায়িত্ব পালন করেন। ২০১১ সালের মে মাসে তিনি মানবাধিকার জাতীয় কেন্দ্রের ট্রাস্টি বোর্ডে নিযুক্ত হন। ২০১৩ সালে তিনি সামাজিক উন্নয়ন মন্ত্রী হিসেবে নিযুক্ত হন। তিনি জর্ডানের আইনের অনুচ্ছেদ-৩০৮ বাতিলের বিরুদ্ধে কথা বলেছিলেন, যে আইনের ফলে ধর্ষিতাকে বিবাহের মাধ্যমে ধর্ষক রক্ষা পেয়ে যায়। তিনি আইন সংশোধনের পক্ষে ছিলেন, যার ফলে ধর্ষকের ফাঁসি হবে।
লানা মামকেজ

লানা মামকেজ হচ্ছেন একজন জর্দানিয় রাজনীতিবিদ, সাংবাদিক এবং সংস্কৃতি বিষয়ক মন্ত্রী।
লানা মামকেজ জর্ডান বিশ্ববিদ্যালয় থেকে তার বিএ এবং এমএ সম্পন্ন করেন। ২০০২ সালে তিনি জর্দান বিশ্ববিদ্যালয় থেকে ডক্টরেট প্রোগ্রাম সম্পন্ন করেন।
লানা জর্দান সরকারের মালিকানাধীন একটি আরবি ভাষার জর্দানিয়ান সংবাদপত্র "দৈনিক আল রা'ই"-এর একজন সাংবাদিক হিসেবে কাজ করেছেন। তিনি ইশরা বিশ্ববিদ্যালয়ের কলা অনুষদে শিক্ষক হিসেবে কর্মরত ছিলেন। তিনি জর্ডানের আম্মানে অবস্থিত পেত্রা বিশ্ববিদ্যালয়ের কলা ও বিজ্ঞান অনুষদেও শিক্ষকতা করেছেন। তিনি জর্ডানের বেশ কয়েকটি রেডিও স্টেশনে কাজ করেছেন। তিনি জর্ডান টেলিভিশনের প্রযোজক ছিলেন এবং টিভি শো উপস্থাপনা করেন। ২ মার্চ ২০১৫-এ, তিনি প্রধানমন্ত্রী আব্দুল্লাহ এনসোর-এর মন্ত্রিসভার সংস্কৃতি মন্ত্রী নিযুক্ত হন, মন্ত্রিসভায় নিযুক্ত পাঁচ নারীর একজন ছিলেন তিনি। মন্ত্রী হিসাবে তিনি জর্ডানের জেরশ গভর্নোরেটের রাজধানী জেরশ শহরে জেরশ সাংস্কৃতিক শহর প্রতিষ্ঠা প্রকল্পের সাথে কাজ করেন। তিনি আর্মেনিয়া ও জর্ডান এবং জর্ডানে আর্মেনিয়ান সম্প্রদায়ের মধ্যে সাংস্কৃতিক সম্পর্ক উন্নত করার জন্যও কাজ করেছেন।
ইয়াসেরা ঘোশে

ইয়াসেরা ঘোশে হচ্ছেন একজন জর্দানীয় রাজনীতিবিদ এবং সরকারি খাত উন্নয়ন মন্ত্রী।
ইয়াসেরা ঘোশে জর্দান বিশ্ববিদ্যালয়ের আইন বিভাগ থেকে স্নাতক ডিগ্রি অর্জন করেন। তিনি জর্দান বিশ্ববিদ্যালয় থেকে এমএ পাস করেন এবং বার্মিংহাম বিশ্বদ্যালয় থেকে বাণিজ্যিক আইনে অন্য আরেকটি ডিগ্রী লাভ করেন। তিনি দুবাই স্কুল অফ গভর্নমেন্টে পড়াশোনা করেন সেখানে তিনি "নেতৃত্বে আলোচনা" এ ডিগ্রি অর্জন করেন। তিনি হার্ভার্ড বিশ্ববিদ্যালয়ের কেনেডি স্কুল অফ গভর্নমেন্ট থেকে "বেসরকারি সংস্থার নেতাদের জন্য কৌশলগত ব্যবস্থাপনায়" একটি কোর্স করেছেন। ২০০৩ সালে তিনি ইউরোপিয়ান ফাউন্ডেশন ফর কোয়ালিটি ম্যানেজমেন্ট এ ইউরোপীয় এক্সেলেন্স অ্যাসেসারের একটি কোর্সে যোগ দেন একই প্রতিষ্ঠান থেকে ২০০৮-এ "শ্রেষ্ঠত্বের দিকে কীভাবে যাত্রা শুরু" কোর্স শুরু করেন। 
ইয়াসেরা ঘোশে ২০০২ সালে রয়েল হাশেমাইট কোর্টের অর্থনৈতিক ও উন্নয়নে উপ পরিচালক হিসাবে কাজ করেন। মার্চ ২০০৪ থেকে মার্চ ২০০৬ সাল পর্যন্ত তিনি সরকারি পারফরম্যান্স এবং স্বচ্ছতায় শ্রেষ্ঠত্বের জন্য প্রদত্ত দ্য কিং আব্দুল্লাহ দ্বিতীয় পুরস্কারের সমন্বয়কারী হিসেবে কাজ করেন। ২০০৫ থেকে ২০০৬ সাল পর্যন্ত তিনি পাবলিক সেক্টর সংস্কার প্রশাসনের মন্ত্রীর একজন প্রযুক্তিগত উপদেষ্টা ছিলেন। তিনি পেত্রা বিশ্ববিদ্যালয় -এর ব্যবসায় প্রশাসন ও অর্থায়ন কলেজে লেকচারার হিসেবে ছিলেন, যেখানে তিনি নয় বছর ধরে কাজ করেন। তিনি ছিলেন কিং দ্বিতীয় আব্দুল্লাহ সেন্টার ফর এক্সিলেন্সের প্রথম নির্বাহী পরিচালক, ২০০৬ থেকে মে ২০১৬ পর্যন্ত তিনি সেখানে দায়িত্ব পালন করেছেন। ২০০৯-এ তিনি দ্বিতীয় শ্রেণিতে বিশেষ অবদানের জন্য আল-হুসেন আদেশ পুরস্কার লাভ করেন। প্রধানমন্ত্রী হানি মুলকির মন্ত্রিসভায় ১ই জুন ২০১৫ সালে তিনি সরকারি খাত উন্নয়ন মন্ত্রী হিসেবে নিযুক্ত হন। তিনি একজন জর্দানীয় সিনেটর এবং সিনেটের সভাপতির সহকারী হিসাবে নির্বাচিত হন।
তাগরিদ হিকমত

তাগরিদ হিকমত (জন্ম ১৯৪৫) হচ্ছেন জর্ডানের অবসরপ্রাপ্ত একজন বিচারক। ১৯৯৮ সালে বিচারক হিসেবে নিযুক্ত হওয়া তাগরিদ হিকমত ছিলেন জর্ডানের প্রথম মহিলা বিচারক। ২০০৩ থেকে ২০১১ সাল পর্যন্ত তিনি রুয়ান্ডা আন্তর্জাতিক অপরাধ ট্রাইব্যুনালে বিচারক ছিলেন।
হিকমত ১৯৪৫ সালে জারকা-এ জন্মগ্রহণ করেন। তিনি ১৯৬৯ থেকে ১৯৭৩ সালের মধ্যে দামাস্কাস বিশ্ববিদ্যালয়-এ আইন বিষয়ে অধ্যয়ন করেন। ১৯৮২ সালে কোর্টের সামনে ক্লায়েন্ট প্রতিনিধিত্বকারী আইনজীবী হিসেবে তিনি তার কর্মজীবন শুরু করেন। ১৯৯৬ সালে তিনি নাগরিক অধিকার বিভাগের অ্যাটর্নি জেনারেলের সহকারী হন। ১৯৯৮ সালে হিকমত আপিল আদালতের বিচারক নিযুক্ত হন। যা তাকে জর্ডানের প্রথম মহিলা বিচারক করে তোলে। ২০০২ থেকে ২০০৩ সালের মধ্যে তিনি উচ্চতর ফৌজদারি আদালতের বিচারক ছিলেন।
জুন ২০০৩-এ হিকমত ছিলেন জাতিসংঘ সাধারণ পরিষদ কর্তৃক ১৮জন নির্বাচিত বিচারকের একজন যারা রুয়ান্ডা আন্তর্জাতিক অপরাধ ট্রাইব্যুনালে (আইসিটিআর) "অ্যাড লিটেম" নিযুক্ত হয়েছিল। পরের বছরের সেপ্টেম্বরে জাতিসংঘের মহাসচিব কফি আনান, তাকে ট্রাইব্যুনালের একজন অস্থায়ী বিচারক হিসাবে নিযুক্ত করেন। হিকমত ২০১১ পর্যন্ত আইসিটিআর-এ একজন বিচারক ছিলেন, এবং ২০০৯ থেকে ২০১০ পর্যন্ত প্রধান বিচারপতি ছিলেন।
২৬তম অধিবেশন হিকমত জর্ডানের সিনেট সদস্য ছিলেন। হিকমত জর্দানীয় রাজনৈতিক দলগুলোর লোক দেখানো রাজনৈতিক কর্মসূচির জন্য সমালোচনা করেছেন যা শুধুমাত্র তাদের নিজেদের ভোটের জন্যই মহিলাদের লক্ষ্য রাখে। হিকমত জর্ডানে নারীদের রাজনৈতিক অংশগ্রহণে বিভিন্ন চ্যালেঞ্জকে উল্লেখ করেছেন, যার মধ্যে রয়েছে, একটি পিতৃপুরুষ ব্যবস্থা, লিঙ্গ ভূমিকার উপর বাঁধা দৃষ্টিপাত এবং পুরুষদের থেকে অর্থনৈতিক স্বাধীনতার অভাব।
গেম অব থ্রোনস (২য় মৌসুম)

স্টার্করা ল্যানিস্টারদের বিরুদ্ধে যুদ্ধ ঘোষণা করে, নেডের বড় ছেলে রব বিজয় লাভ করেন এবং জেমি ল্যানিস্টারকে বন্দী করে রাখেন। তার মা ক্যাটলিন তার মেয়ে সানসা এবং আরয়ার মুক্তির জন্য গোপনভাবে জেইমিকে মুক্ত করেন। সানসা প্রতিনিয়ত রাজা জোফ্রি কর্তৃক দুর্ব্যবহারের শিকার হন, আরিয়া ছদ্মবেশে হেরেনহালের ল্যানিস্টার বাহিনী থেকে রহস্যময়ী পুরুষ জ্যাকেন হগারের সাহায্যে পালিয়ে যায়। থিওন গ্রেজয় বিশ্বাসঘাতকতা করে স্টার্কদের পূর্বপুরুষের বাড়ি উইন্টারফেল নিজের নিয়ন্ত্রণে নেয়, যদিও ব্র্যান এবং তার ছোট ভাই রিকন পালাতে সক্ষম হন। এদিকে, মৃত রাজা রবার্টের দুই ভাই স্ট্যানিস এবং রেনলি বারাথিওন নিজেদের জন্য সিংহাসন দাবি করেন। লাইট অফ লর্ডের পূজারী মেলিসান্ড্রে একটি ভবিষ্যদ্বাণী ঘোষণা করেছিলেন। স্ট্যানিস রেনলিকে হত্যা করেছিলেন এবং কিংস ল্যান্ডিং আক্রমণ করেছিলেন, রাজা ও রানী সার্সেইয়ের ছোট ভাই টিরিয়ন ল্যানিস্টারের নেতৃত্বে প্রতিরক্ষা ব্যবস্থা গড়ে তোলা হয়। মহাপ্রাচীরের ওপারে, জন স্নো এবং তার সহকর্মী রেঞ্জার কোহরিন হাফ্হ্যান্ডকে ওয়াইল্ডলিং কর্তৃক বন্দী হন। যখন নাইট ওয়াচ এর অন্যান্য সদস্যরা হোয়াইট ওয়াকার্সের সেনাবাহিনী এবং তাদের পুনর্নির্মিত মৃতদেহগুলির আক্রমনের শিকার হয়। এসোস মহাদেশে, ডেনেরিস ও তার সহযোগী কার্থে আশ্রয় খুঁজে পায়। আশ্রয়দাতাদের কয়েকজন তার ড্রাগন চুরি করতে চেষ্টা করে ব্যর্থ হয়, এবং ডেনেরিস কার্থ শহর ত্যাগ করেন।
ইমদাদুল হক খোকন

ইমদাদুল হক খোকন একজন বাংলাদেশী নৃত্য পরিচালক এবং নৃত্য পরিকল্পক। ২০১০ সালে, তিনি মোঘল-এ-আযম চলচ্চিত্রের জন্য বাংলাদেশ জাতীয় চলচ্চিত্র পুরস্কার শ্রেষ্ঠ নৃত্য পরিচালক হিসেবে পুরস্কার জিতে নেন।
জাতীয় চলচ্চিত্র পুরস্কার
বিনীতা বালি

১৯৭৫ সালে তিনি দিল্লি বিশ্ববিদ্যালয়ের লেডি শ্রী রাম কলেজ ফর উইমেন থেকে অর্থনীতিতে স্নাতক ডিগ্রি অর্জন করেন। এরপর তিনি জামানালাল বাজজ ইনস্টিটিউট অফ ম্যানেজমেন্ট স্টাডিজ থেকে এমবিএ অর্জন করেন। তিনি মার্কিন যুক্তরাষ্ট্রের মিশিগান স্টেট ইউনিভার্সিটিতে বৃত্তি লাভ করেন এবং জাতিসংঘের সদর দফতরে শিক্ষানবিশ হিসেবে কাজ করেন। 
তার প্রথম কাজ ভোল্টাসে ছিল, যেখানে তিনি কোমল পানীয় ব্র্যান্ড রসনা বাজারে আনার কাজ করেছিলেন। ভারত ও আফ্রিকায় কোম্পানির বাজার সম্প্রসারণ করে, তিনি ১৪ বছর ধরে ক্যাডবেরি ভারতীয় বিভাগের জন্য কাজ করেছিলেন। ১৯৯৪ সালে, কোকা-কোলা তাকে তার বিপণন পরিচালক হিসাবে ভাড়া করে এবং পরে তাকে ল্যাটিন আমেরিকার বিপণনের ভাইস প্রেসিডেন্ট নিযুক্ত করা হয়। কোকে নয় বছর থাকার সময়,এছাড়াও বালি কর্পোরেট স্ট্রাটেজির ভাইস প্রেসিডেন্ট হিসাবে কাজ করেন। ২০০৩ সালে তিনি কোকা কোলা ছেড়ে জাইম্যান গ্রুপে কাজ করার জন্য চলে যান । তিনি গ্রুপের আটলান্টা অফিসের ব্যাবস্থাপনা প্রধান এবং ব্যবসা কৌশলের প্রধান ছিলেন। 
২০০৫ সালে তিনি ভারতীয় ফুড কোম্পানি ব্রিটানিয়া ইন্ডাস্ট্রিজে সিইওর পদ গ্রহণের জন্য চলে যান, যেখানে তিনি অবশেষে ২০০৬ সালে ব্যবস্থাপনা পরিচালক নিযুক্ত হন। তার নির্দেশনায়, ব্রিটানিয়ার রাজস্ব আয় তিন গুন বেড়ে ৮৪১ মিলিয়ন ডলার হয়েছিল। ২০০৯ সালের ইকনোমিক্স টাইমস অ্যাওয়ার্ডে বালিকে "বছরের সেরা নারী ব্যবসায়ির" পুরস্কার দেওয়া হয়েছিল । ২০০৯ সালে, তিনি ব্রিটানিয়া পুষ্টি ফাউন্ডেশন প্রতিষ্ঠা করেছিলেন যা ভারতীয় স্কুলের বাচ্চাদের পুষ্টিকর বিস্কুট বিতরণের মাধ্যমে শিশু অপুষ্টির বিরুদ্ধে লড়াই করে। তিনি ফাইন্ডেশনটির সঙ্গে তার কাজের জন্য একটি কর্পোরেট সামাজিক দায়িত্ববিধি পুরস্কার জিতেছেন। ২০১১ সালে, "ফোর্বস" তার "এশিয়ার ৫০ শক্তিশালী নারী ব্যাবসায়ির" এর তালিকায় তার নামোল্লেখ করে। ভিনিতা গ্লোবাল এলিয়ান্স ফর ইমপ্রুভড নিউট্রিশন এর বোর্ড অব ডাইরেক্টর এর চেয়ারম্যান।
এলেনা আরজাক

এলেনা আরজাক (জন্ম ৪ জুলাই ১৯৬৯) হলেন একজন স্পেনীয় রন্ধনশিল্পী। ২০১২ সালে তাকে বিশ্বের সেরা নারী রন্ধনশিল্পী হিসেবে ঘোষণা করা হয়েছিল।
এলেনা আরজাক ১১ বছর বয়সে স্পেনের বাস্ক স্বায়ত্তশাসিত অঞ্চলের সান সেবাস্তিয়ানে তাদের পারিবারিক রেস্তোরাঁয় কর্মজীবন শুরু করেন। তিনি গ্রীষ্মের ছুটিতে রেস্তোরাঁটিতে দিনে দুই ঘণ্টা কাজ করতেন। তখন তার দাদি ছিলেন রেস্তোরাঁটির মূল রন্ধনশিল্পী।
এলেনা আরজাকের বাবা জুয়ান মারি আরজাক প্রথম দিকে তার মায়ের অধীনে কাজ করলেও তার মায়ের পর তিনি রেস্তোরাঁটির মূল রন্ধনশিল্পী হিসেবে দায়িত্ব গ্রহণ করেন। সুইজারল্যান্ডের লুকের্নেতে একটি শিক্ষা প্রতিষ্ঠানে রন্ধনবিদ্যা সম্পর্কে জ্ঞান আহরণের পর এলেনা আরজাককে বাইরের দেশের বিভিন্ন রেস্তোরাঁয় রন্ধনশিল্প সম্পর্কে জ্ঞান আহরণ করতে পাঠিয়েছিলেন তার বাবা। ১৯৮৯ সালে তিনি যুক্তরাজ্যের লন্ডনে রন্ধন বিশেষজ্ঞ অ্যালবার্ট রৌক্সের অধীনে ল্য গাভরোচেতে ছয় মাস কাজ করেছিলেন। তিনি ফ্রান্সের ল্য মাইসন ত্রইসগ্রস এবং মোনাকোর ল্য লুইস ১৫ এ রন্ধনবিশেষজ্ঞ অ্যালাঁ ড্যুকাস এবং পিয়েরে গ্যাহনায়ারের অধীনে কাজ করার পর তিনি স্পেনে ফিরে আসেন এবং স্পেনের কাতালোনিয়ার এলবুলি রেস্তোরাঁতে কর্মজীবন শুরু করেন।
এরপর তিনি তার বাবা সাথে তাদের পারিবারিক রেস্তোরাঁর হাল ধরেন। ২০১১ সালে তাকে দেখা গিয়েছিল "দ্য রেস্টুরেন্ট শো" তে।
নতুন বাস্কীয় রন্ধনশৈলীর জন্য পরিচিত এলেনা আরজাক ২০১১ সালে "রেস্টুরেন্ট" ম্যাগাজিন কর্তৃক বিশ্বের সেরা নারী রন্ধনশিল্পী পুরস্কারের জন্য মনোনীত হয়েছিলেন কিন্তু, সেবার পুরস্কার জিতেছিলেন ফ্রান্সের অ্যানি-সোফি পিক। ২০১১ সালে পুরস্কার জিততে না পারলেও ২০১২ সালে তিনি "রেস্টুরেন্ট" ম্যাগাজিন বিশ্বের সেরা নারী রন্ধনশিল্পীর পুরস্কার লাভ করেন।
তার নোরা ও মাতেও নামে দুইটি সন্তান আছে। তিনি চারটি ভাষায় কথা বলতে পারেন।
অ্যান্ড্রয়েড সংস্করণের ইতিহাস

এন্ড্রয়েড ভার্সনের ইতিহাস শুরু হয় ২০০৭ সালের নভেম্বরের ৫ তারিখে এন্ড্রয়েড নামক মোবাইল অপারেটিং সিস্টেমের বেটা রিলিজের মাধ্যমে।
বাণিজ্যিক ভাবে গুগল ২০০৮ সালের সেপ্টেম্বরের ২৮ তারিখে এনড্রয়েড ভার্সন ১.০ রিলিজ করে এবং ক্রমগত তার উপর কাজ করতে থাকে।
এটি প্রথম এন্ড্রয়েড ভার্সন যা ২০০৮ সালের ২৩ তারিখ গুগল দ্বারা এইচটিসি এর এইচটিসি ড্রিম ডিভাইসে মুক্তি পায়।
২০০৯ সালের ফেব্রুয়ারির ৯ তারিখ মুক্তি পায়।
জিনাত কারজাই

জিনাত কোরায়শি কারজাই (জন্ম ১৯৭০) আফগানিস্তানের সাবেক রাষ্ট্রপতি হামিদ কারজাইয়ের স্ত্রী এবং ২০০১ থেকে ২০১৪ সাল পর্যন্ত আফগানিস্তানের ফার্স্ট লেডি ছিলেন। কান্দাহার শহরের আদিবাসী হলেও তিনি সেখান থেকে কাবুলে চলে যান যেখানে তিনি তার স্বামীর সাথে রাষ্ট্রপতি প্রাসাদে থাকতেন। তাদের পরিবারে চারটি সন্তান রয়েছে।
তিনি কান্দাহারে ১৯৭০ সালে জন্মগ্রহণ করেন এবং সেখানেই বেড়ে উঠেন।তার পিতা একজন সরকারি কর্মকর্তা ছিলেন।উচ্চ মাধ্যমিক শেষ করে জিনাত কারজাই কাবুল বিশ্ববিদ্যালয়ে ভর্তি হন।জাতিসত্ত্বায় তিনি পশতুন বংশীয়। ১৯৯৩ সালে, তিনি এবং তার পরিবার গৃহযুদ্ধ থেকে বাচঁতে পাকিস্তানের বেলুচিস্তানের কোয়েটায়পালিয়ে যান। পেশায় তিনি একজন স্ত্রীরোগবিশেষজ্ঞ ছিলেন এবং হামিদ কারজাইয়ের সাথে বিয়ের পূর্বে তিনি পাকিস্তানে বসবাসরত আফগান শরণার্থীদের চিকিৎসার জন্য পাকিস্তানের হাসপাতালে কাজ করতেন।
তিনি হামিদ কারজাইয়ের দূর সর্ম্পকের আত্মীয় হন এবং ২০০৭ সালে জন্মগ্রহণকারী তাদের একটি ছেলে, যার নাম মীরওয়াইস এবং মালালাই নামে আরেকটি কন্যা, যে ২০১২ সালে জন্মগ্রহণ করেন।২০১৪ সালের মার্চে , যখন জিনাত কারজাইয়ের বয়স ৪৪, তাদের তৃতীয় সন্তান হওসি ভারতের গুড়গাঁওতে একটি প্রাইভেট হাসপাতালে জন্মগ্রহণ করেন। ২০১৬ সালের ৩ সেপ্টম্বরে তাদের চতুর্থ সন্তান নয়া দিল্লির অ্যাপোলো হাসপাতালে জন্মগ্রহণ করেন। ডা. জিনাত কোরায়শ পরিবারের বংশধর এবং তার স্বামী কারজাই পপালজাই গোত্রের অধিবাসী।
আফগানিস্তানের নারীদের নাগরিক অধিকার অর্জনে সহায়তারজন্য যে রাষ্ট্রপতি সবার দ্বারা প্রশংসিত হয়েছিল, সে হামিদ কারজাইকেই তার স্ত্রী জিনাত কারজাইয়ের প্রতি তার রক্ষণশীল আচরণে জন্য সমালোচনা মুখোমুখি হতে হয়। অনেকেই হামিদ কারজাইকে রক্ষণশীল মোল্লা ও ধর্মীয় নেতাদের সমালোচনার ভয়ে ফার্স্ট লেডিকে মিডিয়ার নাগালের বাইরে রাখার অভিযুক্ত করেছেন।
ফরিদা মোমান্দ

ফরিদা মোমান্দ (জন্ম ১৯ জানুয়ারি, ১৯৬৫) একজন আফগান রাজনীতিবিদ। পেশায় তিনি একজন চিকিৎসক। তিনি আফগানিস্তানের শিক্ষামন্ত্রীর দায়িত্ব পালন করেন।
মোমান্দ ১৯৬৫ সালে নানগারহার প্রদেশের মোমান্দ দারা জেলায় জন্মগ্রহণ করেন। জাতিসত্ত্বায় তিনি পশতুন বংশধর। তিনি রাবিয়া বালখী উচ্চ বিদ্যালয়ে পড়াশোনা করেন এবং কাবুল বিশ্ববিদ্যালয়ের মেডিসিনে বিএ ডিগ্রী অর্জরন করেন।
মোমান্দ পেশায় একজন মেডিকেল চিকিৎসক এবং বেশ কয়েকটি সরকারী হাসপাতালে কাজ করেছেন। তিনি কাবুল মেডিকেল বিশ্ববিদ্যালয়ের অধ্যাপক ছিলেন। তার স্বামী উত্তর জোটের মুখপাত্র ছিলেন, যিনি তালিবানকে ক্ষমতাচ্যুক করতে প্রতিজ্ঞাবদ্ধ ছিলেন।১৯৯৬ সালে তালিবান কাবুল দখল করে নিলে, তার মৃত্যুর হুমকি দেয়া হয় এবং এই কারণেই তারা পাকিস্তান পালিয়ে যায়। কাবুল স্বাধীন হলে ২০০১ সালের নভেম্বরে তারা ফিরে আসেন। মোমান্দ মেডিকেল বিশ্ববিদ্যালয়ে ফিরে আসেন এবং ডিন হিসেবে নিযুক্ত হন। মহিলা বিশ্ববিদ্যালয়ের ছাত্রী ও কর্মচারীদের প্রতিনিধিত্ব করতে তিনি নির্বাচিত হন।
২০০৫ সালের সংসদীয় নির্বাচনে মোমান্দ কাবুল প্রদেশের ৪০০ এরও বেশি প্রার্থীর মধ্যে একজন ছিলেন। ২০০৯ সালের প্রাদেশিক নির্বাচন এবং ২০১০ সালের সংসদীয় নির্বাচনেও তিনি প্রার্থী ছিলেন।
২০১৫ সালের এপ্রিলে রাষ্ট্রপতি আশরাফ ঘানির মন্ত্রিসভায় শিক্ষামন্ত্রী হিসেবে মনোনীত হন। মন্ত্রী হিসেবে তিনি বিশ্ববিদ্যালয়ের পরীক্ষায় স্বচ্ছতা আনার জন্য আহবান জানান, স্কলারশিপ প্রাপ্তির ক্ষেত্রে নারীদের পক্ষে কথা বলেন, এবং কাবুল বিশ্ববিদ্যালয়ে জেন্ডার স্টাডিস এবং নারীর গবেষণায় প্রথম কর্মসূচির সূচনা করেন।
মোমান্দ হাবিব রায়দের সাথে বিবাহ বন্ধনে আবদ্ধ হন এবং তাদের পরিবারে পাঁচটি সন্তান রয়েছে।
ফাইভার

ফাইভার হলো ফ্রিলেন্সারদের জন্য গঠিত একটি অনলাইন মার্কেট প্লেস। ২০১০ সালে ইসরাইলের একটি কোম্পানি এটি প্রতিষ্ঠা করে, যা বিশ্বব্যাপী সেবা প্রদান করে এবং ২০১২ সালের তথ্য মতে তাদের ৩০ লক্ষ সেবা নথিবদ্ধ হয়। 
প্রতিষ্ঠাতা মিকা কাফম্যান এবং শাই উইনারারের দ্বারা এটি প্রতিষ্ঠিত হয়েছিল এবং ফেব্রুয়ারি ২০১০ সালে এটি চালু করা হয়েছিল। প্রতিষ্ঠাতা অনলাইন সেবার বাজারের ধারণা নিয়ে এসেছিলেন যা ফ্রিল্যান্স ঠিকাদারদের দ্বারা দেওয়া বিভিন্ন ডিজিটাল পরিষেবাদি কিনতে এবং বিক্রি করার জন্য দুই পক্ষের প্ল্যাটফর্ম সরবরাহ করবে। সাইটে দেওয়া পরিষেবাগুলি লেখা, অনুবাদ, গ্রাফিক ডিজাইন, ভিডিও সম্পাদনা এবং প্রোগ্রামিং ক্ষেত্রের অন্তর্ভুক্ত। 
ফাইভারের ছোট ছোট সার্ভিস গুলো প্যাক হিসাবে থাকে যাকে গিগ বলা হয়। গিগ থেকেই মুলত ক্রেতারা কোন সার্ভিস ক্রয় করতে আগ্রহ প্রকাশ করে তাই ফ্রিলান্সারদের জন্য গিগ গুরুত্বপূর্ণ।
আমিনা বোয়াইচ

আমিনা বোয়াইচ (জন্ম ১০ ডিসেম্বর ১৯৫৭) হচ্ছেন একজন মরোক্কান মানবাধিকার কর্মী। ডিসেম্বর ২০১৮ থেকে, বোয়াইচ মরোক্কান জাতীয় মানবাধিকার কাউন্সিলের সভাপতি হিসেবে দায়িত্ব পালন করছেন।
তিনি সবার নজরে আসেন, যখন ২০০৬ সালে তিনি মরোক্কোর একটি প্রধান এনজিওর সভাপতি নির্বাচিত হন।
মরোক্কোর মানবাধিকার সংস্থার সভাপতি হিসাবে, বোয়াইচ তার নিজ দেশের মানবাধিকার বিষয়ক সমস্যাগুলোর ক্ষেত্রে কাজ করেছেন, যেমন: নির্যাতন, শরণার্থী অধিকার, নারী অধিকার ও মৃত্যুদন্ড বাতিল।
তিনি ২০১০ সালে আন্তর্জাতিক মানবাধিকার সংস্থার ভাইস-প্রেসিডেন্ট এবং পরে ২০১৩ সালে মহাসচিব নির্বাচিত হন। তারপর, ২০১৬ সালে, বোয়াইচ সুইডেন ও লাটভিয়ায় মরোক্কোর রাষ্ট্রদূত হিসেবে কাজ করেন।
২০১৫-এ, তিনি তার সততা এবং মানবাধিকার বিষয়ে ক্রমাগত জড়িত থাকার জন্য ফরাসি লেজিওঁ দনর সম্মাননা পান।
বোয়াইচ ১০ই ডিসেম্বর ১৯৫৭ সালে টিতোউয়ান-এর একটি রিফিয়ান পরিবারে জন্মগ্রহণ করেন।
রাবাতের "মোহাম্মদ ভি বিশ্ববিদ্যালয়" থেকে তিনি অর্থনীতিতে মাস্টার্স ডিগ্রি অর্জন করেছেন।
বোয়াইচ অল্প বয়সে তার মানবাধিকার কর্মজীবন শুরু করেন, রাজনৈতিক বন্দীদের পরিবারের সাথে নেতৃত্বের বছরগুলির সময়কালে মরোক্কোতে কাজ করেছেন। তিনি নারী অধিকার বিষয়ে সর্বজনবিদিত সমাজবিজ্ঞানী ফাতেমা মের্নিসি -এর সাথে দুই বছর কাজ করেছেন, বিশেষ করে মুসলিম নারী; এবং আরবি, ফ্রেঞ্চ, ইংরেজি এবং স্প্যানিশ ভাষায় এই বিষয়ে অনেক নিবন্ধ প্রকাশ করেছেন।
পেশাগতভাবে, তিনি অনেক রাজনৈতিক অবস্থানে আসীন হয়েছেন, বিশেষ করে ১৯৯৮ থেকে ২০০২ সাল পর্যন্ত সাবেক প্রধানমন্ত্রী আবদেরহমান ইউসুফফির মন্ত্রিসভায় সদস্য হিসেবে নিযুক্ত হওয়া, এবং আরব বসন্তের মাঝামাঝি সময়ে ষষ্ঠ মুহাম্মদ কর্তৃক সাংবিধানিক সংস্কারের পরামর্শক কমিশনের সদস্য নিযুক্ত হওয়া উল্লেখযোগ্য।' মরোক্কান সংবিধানে তার উল্লেখযোগ্য অবদানের জন্য, তাকে ষষ্ঠ মুহাম্মদ কর্তৃক অর্ডার অফ দি থ্রোন-এ ভূষিত করা হয়েছিল।
তিনি জাতিসংঘ আফ্রিকান ইউনিয়ন এবং ইউরো-ভূমধ্যসাগরীয় ফোরাম এবং ফ্রিডম অফ অ্যাসোসিয়েশনের সাথে ঘনিষ্ঠভাবে কাজ করেছেন।
তিউনিশিয়াযর সাবেক রাষ্ট্রপতি জিন এল আবিদিন বেন আলীর পদত্যাগের পর তিউনেশিয়ায় এবং লিবিয়ার সাবেক রাষ্ট্রপতি মুয়াম্মর গাদ্দাফির অন্তর্ধানের পর লিবিয়ায় ভ্রমণ করা প্রথম মানবাধিকার ব্যক্তিত্বদের মধ্যে তিনি একজন।
আরব লীগের সংস্কারের জন্য আঞ্চলিক গোষ্ঠীগুলোতে তিনি খুব সক্রিয় ছিলেন এবং আছেন।
রাজিয়া বেগম

রাজিয়া বেগম (৩০ নভেম্বর ১৯৫৮ - ৩১ জুলাই ২০১০) একজন সরকারী কর্মকর্তা ছিলেন যিনি বাংলাদেশের প্রথম নারী জেলা প্রশাসক হিসেবে দায়িত্ব পালন করেন।
রাজিয়া বেগম ১৯৫৮ সালের ৩০ নভেম্বর জামালপুর জেলায় জন্মগ্রহণ করেন। তার পিতা সরকারী কর্মকর্তা ছিলেন ফলে তার শৈশব কাটে পিতার সাথে দেশের বিভিন্ন স্থানে। ১৯৭৪ সালে কুমিল্লা থেকে মাধ্যমিক ও ১৯৭৬ সালে চট্টগ্রাম সিটি কলেজ থেকে উচ্চ মাধ্যমিক পাশ করেন। চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে ১৯৮০ সালে স্নাতক ও ১৯৮১ সালে স্নাতকোত্তর ডিগ্রি অর্জন করেন।
১৯৮২ সালে বাংলাদেশ কর্ম কমিশন (বিসিএস) পরীক্ষায় উত্তীর্ণ হয়ে প্রশাসন ক্যাডার হিসবে সরকারী চাকুরীতে যোগদান করেন। তার প্রথম কর্মস্থল ছিল নোয়াখালী জেলায়। তিনি সেখানে জেলা প্রশাসকের কার্যালয়ে সহকারী কমিশনার ও ম্যাজিস্ট্রেট হিসেবে যোগ দেন। পরবর্তীতে পদোন্নতি পেয়ে আরও কয়েকটি জেলায় দায়িত্ব পালন করেন। ২০০১ সালের ২৮ মার্চ তিনি রাজবাড়ী জেলার জেলা প্রশাসক হিসেবে যোগদান করেন এবং ২০০২ সালের ২৫ এপ্রিল পর্যন্ত দায়িত্ব পালন করেন। বাংলাদেশের প্রথম নারী হিসেবে তিনি জেলা প্রশাসক হন। তিনি বিভিন্ন মন্ত্রণালয়ে উপসচিব, সিনিয়র সচিব ও সবশেষ ২০০৯ সালের ৩০ ডিসেম্বর থেকে মৃত্যু পর্যন্ত মহিলা ও শিশু বিষয়ক মন্ত্রণালয়ের ভারপ্রাপ্ত সচিব হিসেবে দায়িত্ব পালন করেন।
রাজিয়া বেগম ব্যাংক কর্মকর্তা নজরুল ইসলাম খানকে বিয়ে করেন। ২০১০ সালের ৩১ জুলাই ঢাকা-আরিচা মহাসড়কের মানিকগঞ্জের পাটুরিয়া মোড়ে এক সড়ক দূর্ঘটনায় রাজিয়া মৃত্যুবরণ করেন।
তাহেরন নেসা

তাহেরন নেসা ছিলেন একজন বাঙালি গদ্য লেখিকা। তাকে প্রথম বাঙালি মুসলমান গদ্য লেখিকা বলে আখ্যায়িত করা হয়ে থাকে।
তাহেরন নেসা অনুমানিক ১৮৪৫ সালে বর্তমান বাংলাদেশের পঞ্চগড় জেলার বোদা উপজেলার চন্দনবাড়ী গ্রামে জন্মগ্রহণ করেন। তার পিতা ছিলেন মুন্সী মোহাম্মদ তরিকুল্লাহ। তার পিতামাতার ১২ সন্তানের মধ্যে তিনিই ছিলেন একমাত্র কন্যা। তার ভাই খান বাহাদুর তসলিমুদ্দীন আহমদ (১৮৫২-১৯২৭) ছিলেন রংপুর জেলার প্রথম মুসলিম স্নাতক পাস করা ব্যক্তি ও বাংলাদেশে সর্বপ্রথম মুসলমানদের মধ্যে পূর্ণাঙ্গ কোরআনের বাংলা অনুবাদক।
তাহেরন নেসার পুত্র একিনউদ্দিন আহমদও (১৮৬২-১৯৩৩) খান বাহাদুর উপাধি লাভ করেন। একিন দিনাজপুরের প্রথম মুসলিম হিসেবে স্নাতক পাস করেন। তিনি বোদা বালিকা বিদ্যালয়ের ছাত্রী ছিলেন বলে জানা যায়।
তাহেরন নেসা রচিত একটি গদ্য ১৮৬৫ সালে বামা বোধিনী পত্রিকার ফ্রেব্রুয়ারি-মার্চ সংখ্যায় ‘বামা রচনা বিভাগে’ প্রকাশিত হয়। ১৮৬৪ সালে তিনি লেখাটি প্রকাশের জন্য সম্পাদক উমেশ চন্দ্র বরাবর প্রেরণ করেন। তিনি তার রচনায় তৎকালীন স্ত্রী শিক্ষার উপকারিতা এবং উপযোগিতা বর্ণনা করেছিলেন।
মাহমুদা হক চৌধুরী

মাহমুদা হক চৌধুরী হলেন একজন বাংলাদেশী অবসরপ্রাপ্ত সরকারি কর্মকর্তা যিনি বাংলাদেশের প্রথম নারী রাষ্ট্রদূত হিসেবে দায়িত্ব পালন করেন। কুষ্টিয়া জেলার মিরপুরে ওনার নামানুসারে মিরপুর মাহমুদা চৌধুরী কলেজ রয়েছে।
মাহমুদা হক চৌধুরী ১৯৪৩ সালের ২৬ সেপ্টেম্বরে কুষ্টিয়া জেলায় জন্মগ্রহণ করেন। তার পিতা আনছার উদ্দিন ছিলেন ব্যাংক কর্মকর্তা। তার পাঁচ সন্তানের মধ্যে মাহমুদা ছিলেন প্রথম। তিনি ঢাকা ও করাচীতে উচ্চশিক্ষা লাভ করেন। ১৯৬৪ সালে ঢাকা বিশ্ববিদ্যালয় থেকে রাষ্ট্রবিজ্ঞানে এমএ ডিগ্রি লাভ করেন।
১৯৭১ সালে তিনি ঢাকা কলেজে রাষ্ট্রবিজ্ঞানের অধ্যাপিকা হিসেবে যোগ দেন। ১৯৭২ সালে তিনি প্রধানমন্ত্রী সচিবালয়ের অধীনে ‘বিধবা, এতিম ও নির্যাতিতাদের’ পূণর্বাসন কাজে সেক্রেটারি ইনচার্জ হিসেবে যোগদান করেন। ১৯৭২ সালের মে মাসে বাংলাদেশ পররাষ্ট্র সেবায় যোগদান করেন। ১৯৭৩ সালে পররাষ্ট্র বিষয়ক প্রশিক্ষণের জন্য অস্ট্রেলিয়ার ক্যানবেরাতে গমন করেন। ১৯৭৬ সালে হার্ভার্ড বিশ্ববিদ্যালয় থেকে আইন ও কূটনীতি বিষয়ে একটি কোর্স শেষ করেন। ২৫ বছরের কর্মজীবনে তিনি শ্রীলঙ্কা, ভারত, আবুধাবী, ফিলিপাইন ও ভুটানে দায়িত্ব পালন করেন। এছাড়ও তিনি পূর্ব পাকিস্তান শিক্ষা সার্ভিসে কাজ করেছেন।
১৯৬৫ সালের ২৬ সেপ্টেম্বর পুলিশ কর্মকর্তা সামছুল হকের সাথে পরিণয়সূত্রে আবদ্ধ হন। ১৯৭১ সালে বাংলাদেশের স্বাধীনতা যুদ্ধের সময় পাকিস্তান সেনাবাহিনী সামছুল হককে হত্যা করে। তাদের এক পুত্র ও এক কন্যা সন্তান রয়েছে।
শামীম আরা টলি

শামীম আরা টলি ছিলেন একজন বাংলাদেশী ক্রীড়াবিদ যাকে স্বাধীন বাংলাদেশের প্রথম দ্রুততম মানবী হিসেবে গণ্য করা হয়। ২০১০ সালে বাংলাদেশ সরকার তাকে মরনোত্তর জাতীয় ক্রীড়া পুরস্কার প্রদান করে।
শামীম আরা টলি ১৯৫৭ সালের ১৭ আগস্ট ঢাকার শান্তিনগরে জন্মগ্রহণ করেন। তার পিতা ছিলেন ওয়াজেদুল হক খান। ঢাকা স্টাফ ওয়েলফেয়ার সরকারী প্রাথমিক বিদ্যালয় থেকে প্রাথমিক শিক্ষা শেষ করে ১৯৭৩ সালে টি এন্ড টি হাই স্কুল থেকে মাধ্যমিক পাশ করেন। ১৯৭৫ সালে ইডেন কলেজ থেকে উচ্চ মাধ্যমিক ও ১৯৭৭ সালে জগন্নাথ কলেজ থেকে ডিগ্রি পাশ করেন।
শৈশবে তিনি আজাদ স্পোর্টিং ক্লাবে খেলা শিখেছেন। ১৯৭০ সালে পাকিস্তানের পাঞ্জাবে অনুষ্ঠিত ক্রীড়া প্রতিযোগিতায় ১০০ ও ২০০ মিটার দৌড়ে তৃতীয় এবং চতুর্থ ও ১০০ মিটার রিলেতে দ্বিতীয় স্থান অর্জন করেন। ১৯৭৩ সাল থেকে তিনি বেশ কয়েকবছর জাতীয়ভাবে স্বর্নপদক লাভ করেন।
১৯৭৭ সালের পর তিনি আর কোন খেলা থেকে অবসর নিয়ে কোচিং শুরু করেন। ১৯৯৩ সালে ঢাকায় অনুষ্ঠিত সাফ গেমনসহ বেশ কিছু প্রতিযোগিতায় বিচারকের দায়িত্ব পালন করেন। ১৯৯৭ সালে তিনি তিনি সব ধরনের ক্রীড়া থেকে অবসর গ্রহণ করেন।
১৯৭৮ সালে তিনি আরেক ক্রীড়াবিদ জহরুল হক রতনেকে বিয়ে করেন। তাদের এক মেয়ে ও এক ছেলে সন্তান আছে। তিনি ২০১১ সালের ২৪ ফেব্রুয়ারি কিডনী রোগে আক্রান্ত হয়ে মৃত্যুবরণ করেন। তিনি ২০১০ সালে মরনোত্তর জাতীয় ক্রীড়া পুরস্কার লাভ করেন।
ঘায়া অলিভেইরা

ঘায়া অলিভেইরা হলেন তিউনিসিয়ায় জন্ম নেওয়া এক পেস্ট্রি রন্ধনশিল্পী, যিনি নিউইয়র্কের ড্যানিয়েল রেস্তোরাঁয় কাজ করেন। তিনি ২০১৭ সালে জেমস বিয়ার্ড ফাউন্ডেশন পুরস্কার লাভ করেন।
ঘায়া অলিভেইরা তিউনিসিয়ায় জন্মেছিলেন। তার দাদির রান্না তার মনে গভীরভাবে আলোকপাত করেছিল। তার দাদির কাস্টার্ড বানানোর কথা তার বিশেষভাবে মনে আছে, যেটি রমযান মাসে অউর্তা (এক ধরনের তিউনিসীয় খাবার) তৈরিতে ব্যবহৃত হত। তিনি স্থানীয় একটি বিশ্ববিদ্যালয় থেকে অর্থনীতিতে স্নাতক হন এবং তিউনিসের একটি ব্যাংকে কর্মজীবন শুরু করেন।
তার বোন অসুস্থ হলে তিনি তার পাশে থাকার জন্য নিউইয়র্ক গমন করেন। তার তিউনিসীয় সনদ যুক্তরাষ্ট্রে কাজে না আসলে তিনি একজন ব্যালে নৃত্যশিল্পী হিসেবে নিজেকে নিয়োজিত করেন। এরপ্প্র একে একে বহু পেশা বদলান। এদিকে অলিভেইরার বোন মারা গেলে তার সন্তানের দায়িত্ব পড়ে তার ঘাড়ে।
তিনি এরপর ডোমিঙ্গো রেস্তোরাঁয় পেস্ট্রি রন্ধনশিল্পীর চাকরি নেন। রেস্তোরাঁটি বন্ধ হতে গেলে তিনি ক্যাফে বৌলুদে নিজের জীবন বৃত্তান্ত পাঠান। সেখানে ২০০১ সালে পেস্ট্রি রন্ধনশিল্প বিভাগের জুনিয়র মেম্বার হিসেবে যোগ দেন। ২০০৭ সালে তিনি ঐ রেস্তোরাঁর মালিকের মালিকানাধীন বার বৌলুদে এক্সিকিউটিভ পেস্ট্রি রন্ধনশিল্পী হিসেবে নিযুক্ত হন। ২০১২ সালে রেস্তোরাঁদ্বয়ের মালিক ড্যানিয়েল বলৌদ 'বৌলুদ সুদ' নামে আরেকটি রেস্তোরাঁ খুললে তিনি সেটার সাথে যুক্ত হন।
ড্যানিয়েল বৌলুদ ২০১৩ সালে ঘোষণা দেন যে,তার রেস্তোরাঁ ড্যানিয়েলে অলিভেইরা নতুন পেস্ট্রি রন্ধনশিল্পী হিসেবে যোগ দিবে। তিনি অলিভেইরা সম্পর্কে বলেছিলেন, "সে রন্ধনশিল্পে বিরল প্রতিভার অধিকারী, যা দিন দিন বাড়ছে এবং নতুন কিছু উদ্ভাবনে অবদান রাখছেল, এবং এ ধরনের রন্ধনশিল্পীকে আমি আমার রেস্তোরাঁর হাল ধরার জন্য খুঁজে থাকি।"
'রন্ধনজগতের অস্কার' বলে অভিহিত জেমস বিয়ার্ড ফাউন্ডেশন পুরস্কারের জন্য তিনি ২০১২, ২০১৫ ও ২০১৬ সালে মনোনীত হন এবং অবশেষে ২০১৭ সালে তিনি অসাধারণ পেস্ট্রি রন্ধনশিল্পী বিভাগে ২০১৭ সালে জেমস বিয়ার্ড ফাউন্ডেশন পুরস্কার লাভ করেন।
দেলবার নাজারি

দেলবার নাজারি (জন্ম ১৯৫৮) একজন আফগান নারী রাজনীতিবিদ। তিনি নারী বিষয়ক মন্ত্রী হিসেবে দায়িত্ব পালন করেন।
নাজারি বলখ প্রদেশের খুলম জেলায়র উজবেক বংশদ্ভূত। তিনি বলখ শহরের টিচার্স ট্রেনিং সেন্টার থেকে একটি ডিগ্রী এবং কাবুল বিশ্ববিদ্যালয় থেকে আন্তর্জাতিক সম্পর্কে স্নাতক ডিগ্রি অর্জন করেছেন।
নাজারি সামাঙ্গানের নাইম শহীদ উচ্চ বিদ্যালয়ের শিক্ষক এবং অধ্যক্ষ ছিলেন এবং অক্সফাম ও ইউনিসেফের হয়ে কাজ করেছেন। সামাঙ্গান এলাকা থেকে তিনি ২০০৫-২০১০ সাল পর্যন্ত সংসদ সদস্য ছিলেন।. ইলেকট্রনিক ন্যাশনাল আইডি কার্ডের উন্নয়নের জন্য তিনি স্বরাষ্ট্র মন্ত্রণালয়ে কাজ করেন।
তিনি সিইও আব্দুল্লাহ আবদুল্লাহ কর্তৃক জাতীয় ঐক্য সরকারের মন্ত্রিসভার সদস্য হিসেবে মনোনীত হন, এবং এপ্রিল ২০১৫ সালে নারী বিষয়ক মন্ত্রী হিসেবে নিযুক্ত হন, সেই সময়ে মন্ত্রিসভায় চারজন নারী নিযুক্ত ছিলেন। নাজরির ভাই মন্ত্রণালয়ের উপদেষ্টা হিসেবে কাজ করছেন; তিনি বলেন, তাকে তার একজন মহরম হিসাবে প্রয়োজন।
২০১৬ সালের অক্টোবরে, আগের দিন শহরের বোমা বিস্ফোরণ ও হামলার সত্ত্বেও বিবিসির প্রোগ্রাম ওপেন জিরগার একটি মহিলা প্যানেলে অংশগ্রহণ করে সেখানে নারী সমতা বিষয় নিয়ে আলোচনা। ২০১৬ সালের ১৩ ডিসেম্বরে, নাজারি সাংবাদিকদের বলেন যে আফগানিস্তানে ৮৭% এরও বেশি নারী অনিরাপদ। গত ৯ মাসে নারীর বিরুদ্ধে সহিংসতায় ৪ হাজারেরও বেশি মামলায় যা তার মন্ত্রণালয় রেকর্ড করা হয়েছে।
বাংলাদেশে ই-বাণিজ্য

২০০৯ সালে বাংলাদেশ ব্যাংক অনলাইন পেমেন্ট অনুমোদন করেছিল এবং ২০১৩ সালে ব্যাংক অনলাইন পেমেন্টের জন্য ডেবিট এবং ক্রেডিট কার্ড ব্যবহার অনুমোদন দিয়েছিল। ইকমার্স এসোসিয়েশন অব বাংলাদেশ (ই-ক্যাব) অ্যাসোসিয়েশনের মতে, শুধুমাত্র ফেসবুকেই ৮০০০ ই-কমার্স পৃষ্ঠা রয়েছে। ২০১৭ সালের একটি প্রতিবেদন অনুসারে বাংলাদেশে ই-কমার্স সাইটের মাধ্যমে দশ বিলিয়ন টাকা মূল্যের লেনদেন হয়।
বাংলাদেশের ই-কমার্স প্রতিষ্ঠান গুলোর বিরুদ্ধে নানা রকম অভিযোগ উঠে। পণ্য কিনে ভোক্তাদের ঠকে যাওয়া, বিক্রেতা কর্তৃক নিম্নমানের পণ্য প্রদান, টাকা নিয়ে পণ্য না দেওয়া, পণ্য বিক্রির পরেও গ্রাহক কর্তৃক পণ্য গ্রহণ না করা বা ফিরিয়ে দেওয়াসহ কিছু ই-কমার্স কোম্পানির অনেকটা ব্যাংকের মতো আচরণ করার অভিযোগও পাওয়া গেছে। এমত অবস্থায় বাংলাদেশ ব্যাংক ৩০ জুন ২০২১ পেমেন্ট নীতিমালা সার্কুলার জারি করে। 
২০২১ সালে বাণিজ্য মন্ত্রণালয় ডিজিটাল কমার্স পরিচালনা নির্দেশিকা-২০২১ নামক তিন অধ্যায়ের নীতিমালা প্রকাশ করে।
বর্তমানে বাংলাদেশে চার ধরনের ই-কমার্স ব্যবসায় প্রচলিত আছেঃ
এমবার্কা বুয়াইদা

এমবার্কা বুয়াইদা (জন্ম ১৯৭৫) হচ্ছেন একজন মরোক্কান রাজনীতিবিদ যিনি বেনকিরেন সরকারের পররাষ্ট্র ও সহযোগিতা বিষয়ক মন্ত্রী-প্রতিনিধি হিসেবে দায়িত্ব পালন করেন।
বুয়াইদা ১৯৭৫ সালে গুয়েলমিম এর কাছাকাছি লাক্সবিতে জন্মগ্রহণ করেন। তিনি সাহরাউই বংশোদ্ভূত।
বুয়াইদার কাসাব্লাংকার গ্রাজুয়েট স্কুল অব ম্যানেজমেন্ট থেকে একটি ডিগ্রী রয়েছে, হুল বিশ্ববিদ্যালয় থেকে এমবিএ ডিগ্রী রয়েছে এবং তিনি তুলুস বিশ্ববিদ্যালয়-এ যোগাযোগের উপর মাষ্টার্স সম্পূর্ণ করেছেন।
বুয়াইদা ২০০৩ সাল থেকে পেট্রোম গ্রুপের নিরীক্ষা ও ব্যবস্থাপনা নিয়ন্ত্রণের পরিচালক ছিলেন।
বুয়াইদা স্বাধীনতার জাতীয় সমাবেশের সদস্য এবং ২০০৭-এ তিনি নারী কোটায় আনফা-এর প্রতিনিধি হিসেবে হাউজ অফ রিপ্রেজেন্টটিভে নির্বাচিত হন, যার ফলে তিনি হন সংসদের সবচেয়ে কনিষ্ঠ সদস্য। তিনি পররাষ্ট্র বিষয়ক এবং জাতীয় প্রতিরক্ষা ও ধর্মীয় বিষয়ক কমিটির সভাপতিত্ব করেন এবং মরক্কোর এবং ইউরোপীয় সংসদ-এর মধ্যকার সম্পর্কের দায়িত্বে ছিলেন। জুন ২০০৯-এ, তিনি বৃহত্তর কাসাব্লাংকা শহরের কাউন্সিলে নির্বাচিত হন।
২০১০ সালে নারী কোটা ছাড়া বুয়াইদা দ্বিতীয় সংসদীয় মেয়াদে নির্বাচিত হন। ১০ই অক্টোবর ২০১৩-এ তিনি ষষ্ঠ মুহাম্মদ কর্তৃক পররাষ্ট্র বিষয়ক মন্ত্রী-প্রতিনিধি নিযুক্ত হন।
বুয়াইদা ২০১১ সালের সেপ্টেম্বর থেকে "গণতন্ত্রের জন্য আন্তর্জাতিক সংসদীয় ফোরাম"-এর ভাইস প্রেসিডেন্ট নির্বাচিত হয়েছেন এবং কাউন্সিল অব ইউরোপ-এর উত্তর-দক্ষিণ কেন্দ্রের সদস্য। মোস্তাকবাল এসোসিয়েশন ফর এডুকেশনের সাধারণ সম্পাদক তিনি। ২০১২ সালে তিনি ওয়ার্ল্ড ইকোনমিক ফোরাম কর্তৃক "ইয়াং গ্লোবাল লিডার" খেতাব পান। তিনি ইউরো-ভূমধ্যসাগরীয় সংসদীয় অধিবেশন-এ মরক্কোর প্রতিনিধিত্ব করেন। ২০১৫-এ, তিনি জো বাইডেনের নেতৃত্বাধীন "কাউন্টারিং এক্সট্রিম ভায়োলেন্স" বিষয়ক হোয়াইট হাউস সামিটে মরোক্কোর প্রতিনিধিদলের নেতৃত্ব দেন।
দিমা মুসা

দিমা মুসা (আরবী: ديما موسى; জন্ম ১৯৭৮) একজন সিরিয় আইনজীবী, নারীবাদী এবং রাজনীতিবিদ। তিনি ২০১৮ সালের মে মাসে সিরিয়ার বিপ্লবী ও বিরোধী দলের জাতীয় জোটের ভাইস প্রেসিডেন্ট নির্বাচিত হন।
মুসা আলেপ্পোতে জন্মগ্রহণ করেছিলেন এবং তার পরিবার মূলত হোমসের অদিবাসী। তিনি খ্রিস্টান ধর্মাবলম্বী। হাফেজ আল-আসাদের শাসন আমলে তিনি ১৯৯০-এর দশকে তার বাবা-মায়ের সাথে সিরিয়ায় ছেড়ে চলে যান। সিরিয়ায় গৃহযুদ্ধ চলাকালে সরকারী বাহিনী আল-হামিদিয়াহ খ্রিস্টান অধ্যুষিত এলাকাগুলিতে বোমা বর্ষণ শুরু করার পূর্ব পর্যন্ত তার পরিবারের সদস্যরা হমস-এ বসবাস করত, কিন্তু বোমা বর্ষণ শুরু হলে ২০২১২ সালে তারা মার্কিন যুক্তরাষ্ট্রে পালিয়ে যান।
মুসা পেশায় একজন আইনজীবী ছিলেন এবং তিনি "উদার নারীবাদী" বলে পরিচিত ছিলেন। তিনি আরব নারীর অধিকারের উপর মনোযোগ নিবদ্ধ করে ডেপল বিশ্ববিদ্যালয়ের মানবাধিকার আইন ইনস্টিটিউটের সাথে কাজ করেন। ২০১১ সালে সিরিয়ার বিদ্রোহের পর তিনি সিরিয়ার একটিভিস্টদের সাথে কাজ শুরু করেন এবং সেই বছর পরের বছর তিনি সিরিয়ার বিরোধী দলের সদস্য হন।< ২০১১ সালে, তিনি হোমসের বিপ্লবী কাউন্সিলের মুখপাত্র ছিলেন।
মুসা সিরিয়ার জাতীয় পরিষদের প্রতিষ্ঠাতা সদস্য ছিলেন। ২০১৪ সালে, হমস কোয়ার্টার ইউনিয়নের একজন মুখপাত্র ছিলেন, তিনি শহরে অবরোধের সময় ক্ষুধার কারণে মৃত্যুর কথা বলছেন এবং ২০১২ সালের ডিসেম্বরে থেকে শহরটিতে কোন ধররে মানবতাবাদী সাহায্য পৌঁছেনি বলে তিনি উল্লেখ করেন।
অক্টোবর ২০১৬ সালে মুসা সিরিয়ার বিপ্লবী ও বিরোধী দলগুলোর ন্যাশনাল কোয়ালিশনে যোগ দেন এবং অক্টোবর ২০১৭ সালে প্রতিষ্ঠিত সিরিয়ান উইমেনের রাজনৈতিক আন্দোলনের সাধারণ সচিবালয়ের প্রতিষ্ঠাতা সদস্য। মে ২০১৬ সালে মার্কিন প্রেসিডেন্ট বারাক ওবামার কাছে ৩৪ জন স্বাক্ষরকারীর স্বাক্ষরযুক্ত প্রেরিত একটি চিঠিতর একজন স্বাক্ষরকারী ছিলেন তিনি। চিঠিতে মার্কিন যুক্তরাষ্ট্রকে জঙ্গিদের দমনে সাহায্য করার আহবান জানানো হয় এবং আলেপ্পোর নাগরিকদের রক্ষা করার জন্য পদক্ষেপ নেয়ার আহবান জানানো হয়।
মুসা আরবি, ইংরেজি এবং অ্যাসিরিয় ভাষায় কথা বলতে পারেন।
মাগাই কাকন

মাগাই কাকন (জন্ম ১৯৫৩ কাসাব্লাংকায়) হচ্ছেন একজন মরোক্কান লেখক, রাজনীতিবিদ এবং আবাসন পরামর্শদাতা।
মাগাই (মারি-ইভন) কাকনের জন্ম মারাক্কেশের একটি ইহুদি পরিবারে। তার পিতামাতা, ডেভিড এবং দিনা গ্যাবে, শহরের সবচেয়ে ধনী দম্পতি ছিলেন। তার বাবা একজন শিল্পপতি ছিলেন। তার পরিবার ১৯৭১ সালে প্যারিসে চলে যায়। বিয়ের পর তিনি কাসাব্লাংকায় স্থায়ী হন।
২০০৭-এ, কাকন মরোক্কোতে সরকারি অফিস পরিচালনা করা প্রথম ইহুদি নারী ছিলেন। সোশ্যাল সেন্টার পার্টির ("Parti centre social") প্রধান হিসাবে, ২০০৭ সালে তিনি মরক্কোর সংসদীয় নির্বাচনে লড়েছিলেন, কিন্তু তার দল সর্বনিম্ন নির্বাচনী থ্রেশহোল্ড পাস করেনি বিধায় তিনি আসন পেতে ব্যর্থ হন। ২০০৯-এ, তিনি কাসাব্লাংকার পৌর নির্বাচনে লড়েন। ২০১১-এ, তিনি ঘোষণা দেন ২০১১ সালের মরক্কোর সংসদীয় নির্বাচনে অংশ নেবেন।
মাগাই কাকন বিয়ে করেন আইমে কাকনকে যিনি মরক্কোর নেতৃস্থানীয় একজন স্থপতি। তাদের চার সন্তান রয়েছে। কাকনের মা এবং ছোট বোন হোলন, ইজরায়েল-এ বসবাস করেন।
কাকন আমেরিকান নারী ক্লাবের সহায়তায় তার প্রচারের কাজ শুরু করেন, যেটি মরোক্কোর একটি প্রাথমিক নারী অধিকার সংগঠন। তিনি নারীদের শিক্ষার উন্নয়নে সক্রিয়। তিনি বিশ্বাস করেন যে নারীদের শিক্ষা মরোক্কো সমাজের মুখ পরিবর্তন করবে।
নিশা মাধুলিকা

নিশা মাধুলিকা (জন্ম আগস্ট ২৫ ১৯৫৯) হলেন একজন ভারতীয় রন্ধনশিল্পী, ইউটিউব ব্যক্তিত্ব ও রেস্তোরাঁ পরামর্শক। তিনি "দ্য ইন্ডিয়ান এক্সপ্রেস", "দ্য টাইমস অব ইন্ডিয়া", "দৈনিক ভাস্কর" ও "আমার উজালা" পত্রিকায় রন্ধনশিল্প নিয়ে নিবন্ধ লিখে থাকেন।তিনি মূলত ভারতীয় রন্ধনশৈলীর জন্য পরিচিত।
নিশা মাধুলিকা জন্মেছেনে ভারতের উত্তরপ্রদেশে। তার স্কুল ও কলেজ কেটেছে নিজ শহরেই। তিনি এক প্রযুক্তি উদ্যোক্তাকে বিয়ে করেছেন এবং তাদের দুইটি সন্তান আছে।
নিশা ছোটবেলা থেকেই রান্না শুরু করেন। তিনি দিল্লিতে তার স্বামীর সাথে থাকতেন এবং স্বামীর কোম্পানিতে তাকে সহায়তা করতেন। নিশা এম্পটি নেস্ট সিন্ড্রোমের (এক ধরনের অবস্থা, যা প্রথমবার সন্তান বাড়ির বাইরে থেকে স্কুল-কলেজে পড়তে গেলে বাবা মায়ের একাকিত্ববোধকে বোঝানো হয়) সাথে লড়েছেন। ২০০৭ সালে তিনি ব্লগে ভারতীয় নিরামিষ খাবারে রন্ধনপ্রণালী সম্পর্কে লেখা শুরু করেন, যা তাকে জনপ্রিয়তা এনে দেয়।
২০১১ সালে তিনি নিজের ইউটিউব চ্যানেল চালু করেন, যে চ্যানেলের ভিডিওগুলো প্রতিমাসে গড়ে ১ কোটি আশি লাখেরও বেশি বার দেখা হয়ে থাকে। ২০১৪ সালে তিনি ইউটিউবের শীর্ষ রন্ধনশিল্পী ছিলেন।
২০১৬ সালে তিনি ইউটিউবের #সিসামথিংনিউ কর্মসূচির অংশ হিসেবে লোকসভা টিভিতে সাক্ষাৎকার প্রদান করেছিলেন। ২০১৭ সালের নভেম্বরে তিনি সোশ্যাল মিডিয়া সামিট অ্যান্ড 
অ্যাওয়ার্ডস ২০১৭ এ টপ ইউটিউব কুকিং কনটেন্ট ক্রিয়েটার হিসেবে স্বীকৃতি লাভ করেন।
২০১৬ সালে "দ্য ইকোনমিক টাইমস" তাকে 'ভারতের শীর্ষ দশ ইউটিউব সুপারস্টারদের একজন' বলে ঘোষণা করে। এছাড়া ২০১৬ সালে ভোডাফোন তাকে "উইম্যান অব পিউর ওয়ান্ডার" বইয়ে অন্তর্ভুক্ত করেছিল।
Nisha Madhulika fitness | "BeingFitSimplified |" সংগ্রহের তারিখ ২০১৮-১১-০৪।
সুকন্যা দত্ত

সুকন্যা দত্ত একজন ভারতীয় প্রাণীবিদ এবং লেখিকা। তিনি বই, রেডিও স্ক্রিপ্ট এবং গল্পের মাধ্যমে বিজ্ঞানকে জনপ্রিয় করে তুলেছেন।
১৯৬১ সালে কলকাতায় তার জন্ম। দত্ত কলকাতা বিশ্ববিদ্যালয়ে পড়াশোনা করেন। যেখানে তিনি প্রাণিবিদ্যা বিভাগে ডক্টরেট অর্জন করেন। তিনি বৈজ্ঞানিক ও শিল্প গবেষণা কাউন্সিলের জন্য কাজ করেন। তিনি সায়েন্স রিপোর্টারের সহযোগী সম্পাদক হিসেবে কাজ করেছেন। তিনি বিজ্ঞান এবং বিজ্ঞান কল্পকাহিনি উভয় বিষয়ে অসংখ্য বই লিখেছেন। তার কথাসাহিত্যগুলোতে প্রযুক্তিতে অধিক মনোযোগ দেওয়ার জন্য নিরেট বিজ্ঞান কল্পকাহিনি বলে বর্ণনা করা হয়। তিনি কিছু কল্পকাহিনিও লিখেছেন। তার বইগুলো ইংরেজিতে লেখা হয়।
লিন্ডসে ডো

লিন্ডসে টাকারা ডো (জন্ম নভেম্বর ২৪, ১৯৮১) হলেন একজন মার্কিন যৌনবিজ্ঞান বিশেষজ্ঞ, যিনি ইউটিউবে যৌনশিক্ষা প্রদান করে থাকেন। ২০১০ সালে মন্টানা বিশ্ববিদ্যালয়ে ডোর জীবনী "স্ট্রং উইমেন প্রোগ্রাম" এর অন্তর্ভুক্ত করা হয়েছিল, যা সফল নারীদের বৈচিত্র্যময়তা প্রদর্শনের জন্য চালু হয়েছিল।
ডো মন্টানা বিশ্ববিদ্যালয় থেকে ২০০২ সালে স্নাতক ও ২০০৫ সালে স্নাতকোত্তর ডিগ্রি অর্জন করেন। স্নাতকোত্তর ডিগ্রি অর্জনের সময় তিনি মানুষের প্রথম যৌনমিলনের অভিজ্ঞতার উপরে থিসিস লিখেছিলেন। এরপর তিনি ২০০৭ সালে ইন্সটিটিউট ফর অ্যাডভানসড স্টাডি অব হিউম্যান সেক্সুয়ালিটিতে ডক্টরেট ডিগ্রি লাভ করেন।
২০০৬ সাল থেকে ২০১৪ সাল পর্যন্ত ডো যৌনবিজ্ঞান বিষয়ে মন্টানা বিশ্ববিদ্যালয়ে পাঠদান করেছেন। ২০১৪ সালে তিনি ভিডিও ব্লগিং পরিচালক হ্যাঙ্ক গ্রিনের সাথে "সেক্সপ্লানেশন" নামে একটি ভিডিও সিরিজের জন্য চুক্তিবদ্ধ হন।
২০১৫ সালের মার্চে তিনি তার ব্যক্তিগত 'ডোআইজ' অ্যাকাউন্টে একটি ভিডিও প্রকাশ করে ব্যাপক পরিচিত লাভ করেন। ভিডিওটিতে এক অত্যুৎসাহী কিশোর তার মেয়েকে অনুসরণ করছিল।
তানয়া দুবাশ

তানয়া অরবিন্দ দুবাশ, গোদরেজ গ্রুপের নির্বাহী পরিচালক ও প্রধান ব্র্যান্ড অফিসার এবং ২০০৮ সালে গোদরেজ মাস্টারব্র্যান্ড স্ট্রাটেজির পুনব্রান্ডিং এর দায়িত্ব গ্রহণের জন্য পরিচিত। তিনি গোদরেজ ইন্ডাস্ট্রিজ লিমিটেড, গোদরেজ কনজিউমার প্রোডাক্টস লিমিটেড, গোদরেজ এগ্রোভেট এর সদস্য এবং গোদরেজ নেচারস বাস্কেটের চেয়ারপার্সন। তিনি ভারতীয় মহিলা ব্যাংকের বোর্ড সদস্য এবং ব্রাউন ইউনিভার্সিটির ট্রাস্টি। তিনি শিল্পপতি আদী গোদরেজের বড় মেয়ে। 
দুবাশ দ্যা ক্যাথিড্রাল ও জন ক্যানন স্কুলে পড়াশুনা করেছেন এবং ব্রাউন ইউনিভার্সিটি থেকে অর্থনীতি ও রাষ্ট্র বিজ্ঞানে স্নাতক ডিগ্রি অর্জন করেছেন এবং হার্ভার্ড বিজনেস স্কুল এ ছয় সপ্তাহের এডভান্স ম্যানেজমেন্ট পোগ্রামে অংশ নেন। 
দুবাশ গোদরেজ ইন্ডাস্ট্রিজ লিমিটেডের নির্বাহী পরিচালক ও প্রধান ব্র্যান্ড অফিসার হিসেবে কাজ করেন, এবং গোদরেজ গ্রুপের বিপণন ক্রিয়াকলাপের জন্য দায়ী, যার মধ্যে কৌশলগত বিপণন গ্রুপের নেতৃত্ব রয়েছে। তিনি নেচার্স বাস্কেট লিমিটেডের চেয়ারপার্সন এবং গোদরেজ রিমোট সার্ভিসেস লিমিটেড এবং এনসেম্বেল হোল্ডিংস অ্যান্ড ফাইন্যান্স লিমিটেডের পরিচালক। তিনি গোদরেজ ইন্ডাস্ট্রিজ লিমিটেড,গোদরেজ কনজিউমার প্রোডাক্টস লিমিটেড এবং গোদ্রেজ এগ্রোভেট লিমিটেডের পরিচালক। 
দুব্যাশ ব্রাউন ইউনিভার্সিটির একজন ট্রাস্টি, ব্রাউন ইন্ডিয়া অ্যাডভাইজরি কাউন্সিলের সদস্য এবং ওয়াটসন ইনস্টিটিউটের তত্ত্বাবধায়কের বোর্ডে রয়েছেন। দুবাশ ২০১৩ সালের নভেম্বর থেকে ২০১৫ সালের মে মাস পর্যন্ত ভারতীয় মহিলা ব্যাংকের বোর্ডে সদস্য ছিলেন। তিনি কনজিউমার ভ্যালু ফাউন্ডেশন এবং এআইইএসইসি ভারত এর বোর্ড সদস্য হিসাবে কাজ করছেন । তিনি সিআইআই পরিষদেরও সদস্য।
৪ ফেব্রুয়ারি ২০১৯ এ তিনি ব্রিটানিয়া ইন্ডাস্ট্রিজের অতিরিক্ত পরিচালক হিসাবে নিযুক্ত হন। 
২০০৭ সালে বিশ্ব অর্থনৈতিক ফোরাম তাকে ইয়ং গ্লোবাল লিডার হিসাবে স্বীকৃতি দিয়েছিল। ইন্ডিয়া টুডে রুদ্ধদ্বার সভা ২০১০ এ,দুবাশ বাস্তবতা ও আদর্শবাদের মধ্যে সংঘাত সম্পর্কে সাধারন বক্তব্য রাখেন, যেখানে তিনি আদর্শবাদে তার বিশ্বাসে জোর দিয়ে ভারতীয় তরুনদের উপর আলোকপাত করেন।তিনি বলেন যদি বাস্তবতা তোমাকে আদর্শ ত্যাগে বাধ্য করে ,তাহলে বাস্তবতা পাল্টাও 
দুবাশের ছোট দুই ভাই-বোন বোন আছে,বোন নিশাবা গোদরেজ, যিনি গোদরেজ কনজিউমার প্রডাক্টের চেয়ারপার্সন ও ভাই পিরোজশাহ আদি গোদরেজ, যিনি বাণিজ্যিক সম্রাজ্যের রিয়েল এস্টেট শাখা গোদরেজ প্রোপার্টিজের প্রধান। তিনি ২০১৬ সালে শিল্পপতি অরবিন্দ দারাব দুবাশ কে বিয়ে করেন। তাদের বিয়ে ১৯ দিন দীর্ঘ ১৯ টি জাকালো ভোজের মাধ্যমে হয়েছিল। তারা মুম্বাইয়ে তাদের দুই সন্তানের সাথে বসবাস করে।
সুরমা-মেঘনা নদী ব্যবস্থা

সুরমা-মেঘনা নদী ব্যবস্থাটি ভারতীয় উপমহাদেশের একটি নদী ব্যবস্থা, এটি পৃথিবীর বৃহত্তম বদ্বীপ তথা গঙ্গা বদ্বীপের তিনটি প্রধান নদী ব্যবস্থার মধ্যে একটি। এটি উত্তর-পূর্ব ভারতের মণিপুর পাহাড়ে বারাক নদী হিসাবে প্রবাহিত হয় এবং পশ্চিমে সুরমা নদী নামে পরিচিত ওঠে এবং তারপর মেঘনা নদী হিসাবে দক্ষিণে প্রবাহিত হয়। এই নদী ব্যবস্থা মোট দীর্ঘ, যার মধ্যে বাংলাদেশের অভ্যন্তরে অবস্থিত এবং নদী ব্যবস্থাটি বঙ্গোপসাগরে পতিত হয়েছে।
ভারতের মণিপুর পাহাড়ে উৎস থেকে পউমানি উপজাতিদের লিয়াই গ্রাম নদীটি বারাক নদী (স্থানীয়ভাবে Avoure নামেও পরিচিত) হিসাবে পরিচিত হয়। এর উত্সের কাছে নদীটি ইরাং, মাকরু, তুইই, জিরী, গুমতি, হাওড়া, কগনি, সেনাই বুড়ি, হারি মঙ্গল, কাকরাইল, কুরুলিয়া, বালুজহুরি, শোনিচহারী ও দুরদুরিয়া সহ বেশ কয়েকটি উপনদী পায়। এটি মণিপুর রাজ্য থেকে দক্ষিণে প্রবাহিত হয়, তারপর মণিপুর ছেড়ে দক্ষিণ-পশ্চিম এবং টিপাইমুখে বা রায়ঙ্গলেভাইসুওতে আসাম রাজ্য প্রবেশ করে, যেখানে নদীটি তুভাই- এর সাথে মিলে যায়।
আসাম রাজ্যে বারাক উত্তর দিকে প্রবাহিত হয় এবং আসাম রাজ্যের পশ্চিমে কাছাড় উপত্যকায় অনেকগুলি ছোট উপনদী পাচ্ছে। এটি পশ্চিমে শিলচর শহরের পশ্চিমে প্রবাহিত রয়েছে যেখানে এটি মধুর নদীর সাথে সংযুক্ত। শিলচরের প্রায় পরে বদরপুরের কাছে এটি সুরমা নদী এবং কুশিয়ার নদীতে বিভক্ত এবং বাংলাদেশে প্রবেশ করে। ভারতে বারাকের প্রধান উপনদীগুলি হচ্ছে ইরাং, মাকরু, তুইই, জিরী, ধলেশ্বরী (তলভং), সিংলা, লঙ্গাই, মধুর, সোনাই (তুইরিয়াল), রুকনি এবং কাটাখাল।
দক্ষিণ আসামের আধুনিক করিমগঞ্জ জেলায় প্রবেশের পর বারাক দুটি ভাগে বিভক্ত, উত্তরাঞ্চলীয় শাখাটি সুরমা নদী এবং দক্ষিণ শাখা কুশিয়ার নদী নামে পরিচিত । এই মুহুর্তে নদীটি সিলেটের নিন্মভুমিতে (বা খালি) প্রবেশ করে যা সুরমা অববাহিকা গঠন করে। 
সুরমা নদীর উত্তর তীরে মেঘালয় পাহাড় থেকে উৎপন্ন বহু নদী মিলিত হয় এবং এটি দক্ষিণ প্রবাহিত হয়ে সোমেশ্বরী নদীর সঙ্গে মিলিত হয়। এর পরে বাউলাই নদীর নামে পরিচিত হয়।
কুশিয়ারা দক্ষিণে সিলেট পাহাড় ও ত্রিপুরা পাহাড়ের থেকে উৎপন্ন নদীগুলিকে উপনদী হিসাবে পায়, ত্রিপুরা পাহাড়ের প্রধানটি হল মানু। সুরমা থেকে একটি প্রধান শাখা (পরিবেশক) যোগদান করার পরে কুশিয়ারা কাই নদীর নামেও পরিচিত। ভরাবরবাজারের উপরে কিশোরগঞ্জ জেলার সুরমা ও কুশিয়ারা অবশেষে মেঘনা নদী নামে পরিচিত হয়।
সুরমা ও কুশিয়ারা নদীর সমন্বয়ে ভৈরব বাজারের উপরে বাংলাদেশের অভ্যন্তরে মেঘনা গঠিত হয়। ভৈরব বাজারের থেকে চাঁদপুর পর্যন্ত মেঘনা হাইড্রোগ্রাফিকভাবে উচ্চ মেঘনা হিসাবে পরিচিত। পদ্মায় যোগ দেওয়ার পর, এটি নিন্ম মেঘনা হিসাবে পরিচিত। 
কুমিল্লার দাউদকান্দিতে মেঘনা নদী গোমতীর সঙ্গে মিলিত হয়ে অনেক প্রবাহের সমাহার সৃষ্টি করেছে। এই নদী মেঘনাকে আরও শক্তিশালী করে এবং প্রচুর পরিমাণে জলপ্রবাহ বাড়ায়। মেঘনা ও গোপ ও মোটিয়ার ওপরের দুটি সেতু দেশের দীর্ঘতম সেতু।
বাংলাদেশের গঙ্গা বৃহত্তম শাখার নাম পদ্মা নদী। পদ্মা নদীতে ব্রহ্মপুত্রের বৃহত্তম শাখা যমুনা নদী যোগদান করে এবং তারা চাঁদপুর জেলায় মেঘনার সঙ্গে মিলিত হয়, এর ফলে নিন্ম মেঘনা গঠিত হয়।
চাঁদপুরের পর পদ্মা ও যমুনার সমবাহিত প্রবাহের সাথে এটি প্রায় সোজা সারিতে বঙ্গোপসাগরে চলে আসে। চাঁদপুর থেকে বঙ্গোপসাগর পর্যন্ত, মেঘনা বেশ কয়েকটি ছোট নদীতে বিভক্ত, তবে প্রধান প্রবাহ মেঘনার মোহনায় পৌছায়।
ভোলার কাছাকাছি, বঙ্গোপসাগরে মিলিত যাওয়ার আগে নদীটি গঙ্গা বদ্বীপে দুটি প্রধান প্রবাহে ভাগ করে এবং মূল দ্বীপের উভয় দিক থেকে দ্বীপকে মূল ভূখণ্ড থেকে পৃথক করে। পশ্চিম প্রবাহকে "ইলশা" বলা হয় এবং পূর্বের নাম "বামনি" ।
আবিদা ইসলাম

আবিদা ইসলাম একজন বাংলাদেশী কূটনীতিক এবং যুক্তরাজ্যে নিযুক্ত বাংলাদেশের হাইকমিশনার। এর আগে তিনি মেক্সিকো ও দক্ষিণ কোরিয়ায় নিযুক্ত বাংলাদেশের রাষ্ট্রদূত ছিলেন। তিনি ভারতে বাংলাদেশের প্রাক্তন ডেপুটি হাই কমিশনার ছিলেন। তিনি পররাষ্ট্র মন্ত্রণালয়ের আমেরিকা বিষয়ক বিভাগের প্রাক্তন মহাপরিচালক ছিলেন।
আবিদা ইসলাম ঢাকা বিশ্ববিদ্যালয়ের সমাজবিজ্ঞান বিভাগ থেকে স্নাতকোত্তর ডিগ্রি লাভ করেন। পরে অস্ট্রেলিয়ার মোনাশ বিশ্ববিদ্যালয় থেকে পররাষ্ট্র ও বৈদেশিক বাণিজ্যে স্নাতকোত্তর ডিগ্রি অর্জন করেন।
আবিদা ইসলাম ১৯৯৫ সালের নভেম্বরে ১৫তম বাংলাদেশ সিভিল সার্ভিস ব্যাচ থেকে বাংলাদেশ পররাষ্ট্র সেবায় যোগদান করেন। তিনি ঢাকায় পররাষ্ট্র মন্ত্রণালয়ের অধীন বিভিন্ন আন্তর্জাতিক সম্পর্ক বিভাগে কর্মরত ছিলেন। তিনি শ্রীলঙ্কা এবং যুক্তরাজ্যে বাংলাদেশ হাইকমিশনে দায়িত্ব পালন করেছেন। তিনি ২০১২ থেকে ২০১৪ সাল পর্যন্ত কলকাতায় বাংলাদেশের ডেপুটি হাইকমিশনার ছিলেন।
আবিদা ইসলাম পররাষ্ট্র মন্ত্রণালয়ে আমেরিকার মহাপরিচালক ছিলেন। ২০১৭ সালের জুলাই মাসে তিনি দক্ষিণ কোরিয়ায় বাংলাদেশের রাষ্ট্রদূত নিযুক্ত হন। তিনি বিশ্ববিদ্যালয়ের সভাপতি সিওং হোয়ান সু-এর সাথে ইয়োনসেই বিশ্ববিদ্যালয়ের গ্রন্থাগারে শেখ মুজিবুর রহমানের প্রতি উৎসর্গীকৃত একটি কর্নার উদ্বোধন করেন। তিনি শেখ মুজিবুর রহমানের লেখা "অসমাপ্ত আত্মজীবনী" বইয়ের কোরীয় অনুবাদের উদ্বোধনী অনুষ্ঠানে উপস্থিত ছিলেন।
২০২১ সালের জুলাই মাসে, আবিদা ইসলামকে মেক্সিকোতে বাংলাদেশের রাষ্ট্রদূত নিযুক্ত করা হয়। তিনি একই সাথে কোস্টারিকা, গুয়াতেমালা, ইকুয়েডর এবং হন্ডুরাসের রাষ্ট্রদূত হিসেবে দায়িত্ব পালন করেন। তিনি মেক্সিকো-বাংলাদেশ ভার্চুয়াল বিজনেস প্ল্যাটফর্ম প্রতিষ্ঠায় কাজ করেছিলেন। দক্ষিণ কোরিয়ায় বাংলাদেশের রাষ্ট্রদূত হিসেবে তার স্থলাভিষিক্ত হন মোঃ দেলোয়ার হোসেন। তিনি মেক্সিকো-বাংলাদেশ সংসদীয় মৈত্রী গোষ্ঠী গঠনের তত্ত্বাবধান করেছিলেন।
২০২৫ সালের জানুয়ারিতে, সাইদা মুনা তাসনিমের স্থলাভিষিক্ত হিসেবে আবিদা ইসলামকে যুক্তরাজ্যে বাংলাদেশের হাইকমিশনার নিযুক্ত করা হয়।
জুয়েনা আজিজ

জুয়েনা আজিজ একজন বাংলাদেশী অবসরপ্রাপ্ত সরকারী কর্মকর্তা যিনি সর্বশেষ প্রধানমন্ত্রীর কার্যালয়ের এসডিজি বিষয়ক মুখ্য সমন্বয়ক (সিনিয়র সচিব পদমর্যাদায়) হিসেবে দায়িত্ব পালন করেছেন। এর আগে তিনি বাংলাদেশের সমাজকল্যাণ মন্ত্রণালয়, তথ্য ও যোগাযোগ প্রযুক্তি বিভাগসহ একাধিক মন্ত্রণালয়ে দায়িত্ব পালন করেছেন। 
জুয়েনা আজিজ ১৯৬১ সালে নোয়াখালী জেলায় জন্মগ্রহণ করেন। তার পিতা ছিলেন মুক্তিযোদ্ধা আজিজুল হক। সাত ভাইবোনের মধ্যে তিনি সবার বড়। নোয়াখালীতে মাধ্যমিক ও উচ্চ মাধ্যমিক শেষ করে তিনি ইডেন মহিলা কলেজ থেকে স্নাতক ও ঢাকা বিশ্ববিদ্যালয় থেকে স্নাতকোত্তর লাভ করেন। পরে তিনি ব্রাডফোর্ড বিশ্ববিদ্যালয় থেকে ব্যবস্থাপনা, বার্মিংহাম বিশ্ববিদ্যালয় থেকে অর্থনৈতিক ব্যবস্থাপনা ও হার্ভার্ড বিশ্ববিদ্যালয় থেকে লিডিং ইকনোমিক গ্রোথ বিষয়ে ডিগ্রি লাভ করেন।
ব্যক্তিগত জীবনে তিনি বিবাহিত ও তার দুই সন্তান আছে। তার স্বামী এনায়েত হোসেন খান একজন সাংবাদিক।
জুয়েনা আজিজ ১৯৮৪ সালে বাংলাদেশ সিভিল সার্ভিস (বিসিএস) পরীক্ষায় উত্তীর্ণ হয়ে প্রশাসন ক্যাডারের ৮৪ ব্যাচে ১৯৮৬ সালে চাকরিতে যোগদান করেন। চাকরি জীবনে তিনি প্রাথমিক শিক্ষা অধিদপ্তরের পরিচালক (পলিসি এন্ড অপারেশন), স্থানীয় সরকার বিভাগের পানি সরবরাহ শাখার প্রধান এবং মনিটরিং, ইন্সপেকশন এন্ড ইভাল্যুয়েশন উইং-এর মহাপরিচালক হিসেবে দায়িত্ব দায়িত্ব পালন করেন।
২০১৬ সালের ১১ মে তাকে পদোন্নতি দিয়ে পরিকল্পনা কমিশনের শিল্প ও শক্তি বিভাগ ও পরে ভৌত অবকাঠামো বিভাগের সচিব পদমর্যাদায় সদস্য করা হয়। ২০১৮ সালের ৮ জুলাই থেকে ২০১৯ সালের ২০ জানুয়ারি পর্যন্ত তিনি তথ্য ও যোগাযোগ প্রযুক্তি বিভাগের সচিব ছিলেন। ২০১৯ সালের ২১ জানুয়ারি সচিব হিসেবে সমাজকল্যাণ মন্ত্রণালয়ে যোগদান করেন ও ৩০ জানুয়ারি তাকে সিনিয়র সচিব হিসেবে পদোন্নতি দেওয়া হয়।
জুয়েনা আজিজ ২০২০ সালের ১ জানুয়ারি প্রধানমন্ত্রীর কার্যালয়ের এসডিজি বিষয়ক মুখ্য সমন্বয়ক হিসেবে দায়িত্ব গ্রহণ করেন।